Ketua tentera Wagner dalam pesawat terhempas di Russia

MOSCOW: Ketua kumpulan Wagner, Yevgeny Prigozhin dan komander kanan beliau, Dmitry Utkin berada di dalam sebuah pesawat yang terhempas di Russia tanpa ada mangsa yang selamat.

Menurut Utusan Malaysia, agensi kerajaan Russia yang bertanggungjawab ke atas penerbangan awam, Rosaviatsiya sebelum ini hanya berkata Prigozhin disenaraikan dalam senarai penumpang pesawat itu.

Namun, agensi tersebut memberikan nama semua tujuh penumpang dan tiga orang anak kapal yang dikatakan berada dalam pesawat Embraer tersebut ketika ia terhempas berdekatan Moscow beberapa jam sebelumnya, lapor Agensi Berita Jerman (dpa).

Namun begitu, Rosaviatsiya mahupun mana-mana pegawai Rusia yang lain masih belum menyatakan dengan tegas bahawa Prigozhin telah terbunuh.

Saluran Telegram Grey Zone, yang berkaitan dengan Wagner menyatakan Prigozhin telah meninggal dunia.

Rosaviatsiya berkata, pesawat itu dalam perjalanan dari Moscow ke St Petersburg dan terbang ‘mengikut permit penerbangan yang dikeluarkan mengikut urutan yang betul’.

Agensi itu berkata, siasatan sedang dijalankan untuk mengenalpasti punca nahas.

Agensi berita TASS Russia pula melaporkan, tiada kematian dilaporkan di lapangan.


Bayaran Insentif Wilayah dipanjangkan kepada pegawai, anggota ATM bermula Julai

Anwar Ibrahim semasa beramah mesra dengan anggota ATM di Markas 5 Briged Kem Lok Kawi di Putatan, Sabah, hari ini.

PUTATAN: Kerajaan Persekutuan bersetuju memanjangkan Bayaran Insentif Wilayah (BIW) bagi menggantikan Bayaran Insentif Sabah/Sarawak (BISS) dan Bayaran Insentif Semenanjung (BISM) bagi pegawai serta anggota Angkatan Tentera Malaysia (ATM) berkuat kuasa 1 Julai ini.

Menurut Utusan Malaysia, Perdana Menteri, Datuk Seri Anwar Ibrahim berkata, kelulusan itu memberi manfaat kepada 33,586 anggota ATM dengan implikasi kewangan tambahan sebanyak RM87.8 juta setahun berdasarkan perjawatan tahun 2022.

Beliau berkata, selama ini kadar BISS dan BISM diberikan kepada pegawai dan anggota ATM yang bertukar wilayah agak rendah berbanding kadar BIW.

“Namun asas pembayaran ketiga-tiga insentif tersebut adalah sama iaitu untuk menampung kos sara hidup yang tinggi serta sebagai galakan pegawai dari Semenanjung untuk berkhidmat di Sabah atau Sarawak dan sebaliknya.

“Justeru, kerajaan bersetuju memanjangkan BIW bagi menggantikan BISS dan BISM untuk manfaat pegawai dan anggota ATM bermula 1 Julai,” katanya semasa program ramah mesra bersama warga ATM di Markas 5 Briged Kem Lok Kawi hari ini.

Dalam pada itu, beliau turut meluluskan peruntukan sejumlah RM25 juta bagi membangunkan 47 kuarters awam dan rumah transit Kementerian Pertahanan di Taman Lok Kawi bagi kemudahan penempatan ATM.

Bagi tujuan itu, kerajaan akan membangunkan semula 49 unit rumah terbiar di kawasan taman tersebut untuk dijadikan kuarters awam serta rumah transit.

Anwar berkata, kerajaan meneruskan pelaksanaan beberapa projek sedia ada termasuk pembinaan Rumah Keluarga Angkatan Tentera (RKAT) tambahan pelbagai kelas Kem Lok Kawi dengan kos sejumlah RM213 juta.

Projek lain yang akan dilaksanakan adalah projek bernilai RM4.8 juta bagi membaik pulih dan menaik taraf Aviari di Taman Hidupan Liar Lok Kawi serta menaik taraf Jalan Lok Kawi dari Bulatan Sabindo Ke Sungai Kinarut yang bernilai RM67 juta.

“Kita juga akan melaksanakan projek bina baharu Sekolah Menengah Kebangsaan (SMK) Lok Kawi yang bernilai RM23 juta,” katanya.


Pelakon lelaki didakwa tumbuk isteri hingga cedera

PETALING JAYA: Satu laporan polis dibuat isteri seorang pelakon kerana mendakwa ditumbuk suaminya beberapa kali sehingga cedera di bahagian mata, awal pagi ini.

Dalam kejadian kira-kira pukul 6.30 pagi itu, mangsa berusia lingkungan 20-an itu membuat laporan berhubung kejadian terbabit di Balai Polis Jinjang dekat sini.

Menurut Utusan Malaysia, difahamkan, ketika kejadian, berlaku pergelutan dipercayai berpunca mangsa menjawab panggilan telefon semasa perbincangan antara mereka.

Pelakon lelaki itu bertindak menumbuk muka mangsa tiga kali menyebabkan mangsa cedera di bahagian mata.

Sementara itu, Ketua Polis Daerah Sungai Buloh, Superintenden Shafa’aton Abu Bakar ketika dihubungi mengesahkan polis menerima laporan berhubung kejadian itu.

“Siasatan lanjut sedang giat dijalankan dan kita dalam proses untuk merakam percakapan mangsa. Kes ini disiasat mengikut Seksyen 323 Kanun Keseksaan,” jelasnya.


Formulate new agenda for the party, all levels of society – Masiung

Masiung with Redonah, Bobbey, Dr Chia as well as leaders and supporters of the three Kuanut Gagasan Rakyat wings.

KOTA KINABALU: Political leaders at the district level need to be prepared to face criticism and slander, as it is the norm that politicians must go through, said Parti Gagasan Rakyat Sabah (Gagasan Rakyat) Vice President Datuk Masiung Banah.

“Criticisms and baseless accusations are challenges that test our resilience when entering the realm of politics,” he said to Gagasan Rakyat Kuamut Youth, Women and Beliawanis leadership in a gathering here last weekend.

The Kuamut Assemblyman advised the three main wings of the party to formulate a new agenda not only for the party but for all levels of society.

Masiung wants the three wings to not only strengthen the party at the district level but also generate strength at the state level.

“It’s not wrong for us to have high aspirations in politics, but it should be remembered… politics is tough, as those aspirations can lead to a decline in our value as leaders,” he said.

Earlier, Masiung presented the new leadership of the three movements with their appointment letters.

The Women’s Movement is led by Jalilah Apiang, while the Youth Chief is by Willy Frous Darinsok, and Siti Khalidah Mahalil for the Beliawanis.

Also present were the Gagasan Rakyat Women’s Chief Datuk Redonah Bahanda, Beliawanis Chief Emmie M Idang and party’s Supreme Council members – Datuk Bobbey Suan and Datuk Dr Roland Chia.

Masiung also spoke about his emotions when he was not nominated as a candidate in the 16th State Election (PRN).

“I felt that my political career had come to an end when no party nominated me to contest in the 16th PRN. At the urging of my supporters in Kuamut who visited me daily for four days, I decided to try my luck as an Independent candidate,” he said

His political journey to regain the support of the people was not as easy as expected, as the state election results in September 2020 paved the way for him to defend the Kuamut seat.

Masiung won with 2,802 votes (a majority of 978).

In April of this year, Masiung was appointed as Vice President of Gagasan Rakyat which is led by Chief Minister Datuk Seri Hajiji Noor after serving as an Independent Assemblyman for nearly three years.

He became the Assemblyman for Kuamut in 2008 through the UPKO/BN party and left in 2018 before joining the Parti Warisan a few months prior to contesting as an Independent candidate.


PDRM jalankan siasatan dalaman kes anggota edar mercun

PETALING JAYA: Polis Diraja Malaysia (PDRM) menjalankan siasatan kes jenayah dan tindakan dalaman terhadap seorang anggotanya yang ditahan terlibat pengedaran mercun.

Menurut Utusan Malaysia, Ketua Polis Negara, Tan Sri Acryl Sani Abdullah Sani berkata, kes yang dilaporkan telah diambil tindakan di mana anggota polis itu ditahan bersama seorang lelaki.

Beliau turut menafikan anggotanya mendalangi kegiatan penyeludupan mercun seperti yang digambarkan dalam satu laporan akhbar kelmarin.

“Kedua-dua suspek kini direman selama empat hari sehingga 8 April (Sabtu) bagi membantu siasatan sebelum kertas siasatan dikemukakan kepada Timbalan Pendakwa Raya.

“Selain siasatan jenayah, PDRM juga akan mengambil tindakan dalaman ke atas suspek (anggota polis) yang didapati menyalahgunakan kenderaan pasukan di luar waktu bertugas bagi menjalankan aktiviti menyalahi undang-undang,” katanya dalam kenyataan kelmarin.

Acryl Sani berkata, pihaknya tidak pernah berkompromi dengan mana-mana warga polis yang terlibat dengan kegiatan jenayah.

Katanya, tindakan tegas akan diambil sekiranya menerima sebarang bukti.

Jelasnya, PDRM juga mengalu-alukan masyarakat untuk menyalurkan maklumat sahih bagi membolehkan tindakan diambil dalam membanteras sebarang salah laku atau aktiviti menyalahi undang-undang.

Difahamkan, anggota terbabit ditahan sepasukan anggota Pasukan Gerakan Am (PGA) di Kampung Wakaf Bata, Machang, Kelantan ketika memandu kenderaan pacuan empat roda milik PDRM, Selasa lalu.


Kerjasama Warisan-GRS? Kita sentiasa terbuka asalkan bawa kebaikan kepada Sabah – Hajiji

Hajiji Haji Noor

PAPAR: Pengerusi Gabungan Rakyat Sabah (GRS), Datuk Seri Hajiji Noor berkata, GRS sentiasa terbuka untuk bekerjasama dengan mana-mana parti termasuk Parti Warisan pada pilihan raya negeri (PRN) akan datang asalkan kerjasama itu membawa kebaikan kepada Sabah.

Menurut Utusan Malaysia, beliau yang juga Presiden Parti Gagasan Rakyat Sabah (Gagasan Rakyat) itu berkata, GRS bersikap terbuka dalam hal-hal yang membawa kebaikan kepada negeri Sabah tapi, kerajaan yang ada sekarang adalah kerajaan gabungan GRS, Pakatan Harapan (PH) dan Barisan Nasional (BN).

“Di dalam BN pun ada beberapa parti, ada parti yang menyokong kerajaan ini dan ada parti di dalam (BN) yang menarik sokongan daripada kerajaan jadi, cukuplah saya cakap BN.

“Kita adalah sebuah kerajaan yang terbuka kepada apa juga cadangan-cadangan yang baik untuk perpaduan rakyat dan juga negeri Sabah,” katanya ketika diminta mengulas tentang kenyataan Ahli Parlimen Lahad Datu mengenai kemungkinan kerjasama antara Parti Warisan dan GRS pada PRN akan datang.

Hajiji berkata demikian selepas majlis pecah tanah projek pembinaan Loji Rawatan Air Kogopon hari ini.

Sebelum ini, Hajiji yang juga Ketua Menteri itu berkata, kerjasama yang terjalin antara GRS, PH dan BN dalam kerajaan perpaduan di Sabah akan terus dikekalkan pada pilihan raya akan datang.

Menurut beliau, kerjasama bagi menghadapi pilihan raya perlu dibincangkan secara mendalam antara tujuh parti yang menganggotai GRS.

Tujuh parti itu adalah Gagasan Rakyat, Parti Bersatu Sabah (PBS), Parti Solidariti Tanah Airku (STAR), Parti Maju Sabah (SAPP), Pertubuhan Kebangsaan Sabah Bersatu (USNO), Parti Harapan Rakyat Sabah (PHRS) dan Parti Liberal Demokratik (LDP).

Pada Ahad, Ahli Parlimen Lahad Datu, Datuk Mohd. Yusof Apdal menyatakan tidak mustahil Warisan akan bekerjasama dengan GRS pada PRN akan datang sekiranya ia boleh mencapai matlamat untuk memberi perkhidmatan yang baik kepada rakyat.

Walau bagaimanapun katanya, perkara itu perlu dirujuk kepada Majlis Tertinggi Warisan untuk dipertimbangkan.

Mohd Yusof berkata, sekiranya ada keperluan untuk bekerjasama dalam kalangan berbagai parti untuk membolehkan kerajaan dibentuk, Warisan sentiasa boleh berbincang namun, ia terletak kepada keputusan Majlis Teringgi Warisan.


Lelaki diberkas bantu kes tembak depan kedai

KLANG: Seorang lelaki diberkas bagi membantu siasatan kes seorang individu maut ditembak di hadapan premis kedai di Jalan Hamzah Alang, Kapar di sini, kelmarin.

Menurut Utusan Malaysia, Ketua Polis Daerah Klang Utara, Asisten Komisioner S. Vijaya Rao berkata, suspek berusia lingkungan 20-an itu ditahan pihaknya di sekitar Kapar, kira-kira pukul 12 tengah hari semalam.

“Usaha mengesan suspek-suspek lain masih sedang giat dijalankan ketika ini. Kes berkenaan disiasat mengikut Seksyen 302 Kanun Keseksaan,” katanya hari ini.

Tambahnya, motif sebenar kejadian itu masih disiasat pihaknya, justeru beliau meminta kerjasama orang ramai yang mempunyai maklumat kejadian itu menyalurkannya kepada Ibu Pejabat Polis Daerah (IPD) Klang Utara atau balai bolis berhampiran.

Utusan Malaysia semalam melaporkan kejadian melibatkan lelaki berusia 36 tahun itu disedari orang awam yang terdengar beberapa das tembakan dan kemalangan kecil.

Utusan Malaysia

Polis bergegas ke lokasi kejadian selepas menerima maklumat kira-kira pukul 10.35 malam dan kes itu berlaku di hadapan kawasan rumah kedai dua tingkat.

Siasatan mendapati mangsa memiliki 12 rekod jenayah lampau berkaitan dadah dan jenayah kekerasan.


沙政府撥款千萬 為女企提供小額貸款

(斗亞蘭廿二日訊）沙巴首長拿督斯里哈芝芝表示，沙巴政府今年向Yayasan Usaha Maju（YUM）撥款1,000萬令吉，用於為婦女提供小額貸款便利。

他表示，政府非常關注，並將確保企業家，特別是女性企業家，獲得平等的機會和貸款便利。

他說，提供財政援助的其他政府機構，除了幫助向國內外市場推廣和營銷產品外，還提供課程和商業培訓。

「沙巴政府也關注和重點關注小貿易商和中小型企業（SMI）企業家的發展，作為製造業的支持產業和催化劑。」

「沙巴政府今年已撥款617萬令吉給工業發展與研究部，以加強沙巴產品向國內和國際市場的推廣。」

「為了進一步加強中小企業援助計劃，MESI和清真認證計劃已於今年啟動，以使沙巴中小企業產品有資格在國際水平上競爭。為此，政府已撥款1500萬令吉來支持該計劃。」

首長哈芝芝今日出席Amanah Ikhtiar Malaysia（AIM）的活動時如此表示，由於首長不克出席，其講稿由沙巴旅遊、文化及環境助理部長拿督邦奎代讀。

哈芝芝表示，AIM作為小額信貸提供商，幫助小企業家並促進該國的經濟增長，包括婦女和B40擺脫貧困。

他說，在AIM的協助下，有些小企業家每月的收入高達數萬令吉。

「這證明AIM成功地幫助增加人民的收入。」

他強調：「僅在斗亞蘭，就有3,102名AIM會員從AIM獲得貸款融資來經營業務。」

他希望AIM繼續為沙巴的商界提供商業融資渠道，讓他們能夠創收，進一步增強經濟實力。

「因此，我要求商家充分利用政府提供的機會來發展業務。」

「我呼籲更多企業家利用政府舉措來獲取知識、技能、網絡和資源。這符合沙巴進步繁榮大藍圖開發人力資本和促進創業發展的發展計劃。」

他強調：「我還希望看到我們的企業家具有競爭力、創新性、活力和積極主動性，並探索克服一切障礙、把握走向全球的機會。」


Eksplorasi kebebasan Selena Gomez

Tiga tahun selepas mengeluarkan album terakhir, penyanyi, Selena Gomez, 31, memberi bayangan mengenai kemunculan buah tangan seterusnya.

Menurut Utusan Malaysia, Gomez yang mempunyai 378 juta pengikut di Instagram berkongsi, album tersebut mengandungi lirik yang sangat kuat, muzik bertenaga dan berentak pop.

Memilih untuk mengangkat tema mengenai kebebasan, kata Gomez, subjek tersebut boleh dikaitkan dengan persahabatan mahupun detik hitam dalam kehidupan.

“Muzik yang saya hasilkan sekarang adalah kisah sebenar yang saya lalui,” katanya kepada Vanity Fair, baru-baru ini.

Setakat ini, belum ada tarikh rasmi mengenai pelancaran album tersebut.

Namun, Gomez memberikan gambaran kemunculan album berjudul SG3 itu, susulan memuat naik gambar dia memakai gelang tangan tertera perkataan tersebut dalam Instagram Story.

SG3 bermaksud album ketiga Selena Gomez, sekali gus memutikkan harapan kepada peminat yang sentiasa menanti kemunculan terbarunya.

Gomez sebelum ini, dilihat memperlahankan rentak karier muzik, susulan kejayaan drama bersiri misteri, Only Murders in The Building.Namun, dalam diam penyanyi ini tidak pernah berhenti mencari ilham untuk koleksi muzik seterusnya.

Bekas kekasih kepada penyanyi, Justin Bieber itu tetap memberikan khabar gembira ketika peminat bertanyakan tentang kehadiran album baharu.

Dia muncul dengan My Mind and Me yang menjadi sebahagian daripada filem dokumentari pada 2022 mengenai dirinya sepanjang enam tahun berkecimpung dalam bidang seni.

“Ia tentang perjalanan yang saya lalui bersama individu yang banyak mengubah hidup iaitu penerbit yang bekerja keras dalam penghasilan lagu dan mengenali saya dengan baik.

“Kami bekerjasama dalam tempoh yang sangat lama. Saya masih ingat ketika melepaskan semua perkara kepada mereka dan kebimbangan saya terhadap tanggapan mereka.

“Idea dan bahagian korus My Mind and Me muncul, malah benar-benar membuatkan saya terharu. Individu yang terlibat menjadikan kisah ini lebih besar. Saya benar-benar bersyukur,” luahnya.

Single My Mind and Me itu hanya mampu menghuni kedudukan ke-83 dalam carta Billboard Hot 100.

Gomez menghasilkan single pertama pada 2008 menerusi Tell Me Something I Didn’t Know.

Sedekad selepas itu, dia hadir dengan tiga album studio iaitu Kiss & Tell (2009), A Year Without Rain (2010) dan When The Sun Goes Down (2011) sehingga berjaya mendapat pengiktirafan emas.

Bagaimanapun, Gomez belum cukup puas berkarya kerana mahu melakukan eksplorasi lebih mendalam tentang penghasilan lagu.

Siapa sangka kehidupan kaya-raya dan dunia glamor yang dinikmati Gomez sebenarnya bermula dengan keperitan.

Gomez sebenarnya pernah hidup susah apabila dibesarkan oleh ibu tunggal selepas kedua-dua orang tuanya bercerai ketika dia masih kecil.

Kehidupannya sangat sukar, malah pernah suatu ketika, ibunya tidak mampu mengisi minyak kereta kerana kehabisan wang.

Gomez pernah menjalani pembedahan transplan buah pinggang pada 2017, selain mempunyai masalah kesihatan mental sehingga terpaksa bergantung ubat-ubatan.


楊德利：斷絕索沙妄想 建議令菲在沙設領館

(亞庇廿九日訊）沙巴前首長拿督楊德利表示，我國應該設法令菲律賓在沙巴設立領事館，以讓頻頻向我國索權的蘇祿後裔斷了妄想。

「在蘇祿或菲律賓歷史上的任何時候，沙巴從未被蘇祿或菲律賓擁有或統治。所謂1878年1月22日的條約根本無效，因為汶萊於1877年12月29日已和奧維貝／丹特（Overbeck/Dent）簽署割讓條約。」

也是沙巴進步黨主席的他對海牙上訴法院對馬來西亞有利的裁決如此回應。

他說，這是個好消息，因為馬來西亞已經成功擊退那些自稱是已不復存在的蘇祿蘇丹國繼承人的妄想。

「看來蘇祿索賠人的努力讓他們及其經濟支持者付出了代價。」

毋須通過國際法院

楊德利還表示，由於大馬已於2001年在國際法院中擊敗菲律賓通過利吉丹島／西巴丹島案的嘗試，所以根本不需要再度把菲律賓／蘇祿索土事件帶上國際法院。

「國際法院裁定，菲律賓未能證明其在利吉丹/西巴丹案中擁有『合法利益』。菲律賓試圖干預馬來西亞和印度尼西亞之間的利吉丹/西巴丹群島案件，聲稱他們（菲律賓）基於對沙巴的主權主張而擁有利吉丹/西巴丹群島。菲律賓的嘗試被國際法院（2001年）放棄。」

他說，有大量文件證據表明，現已不復存在的蘇祿蘇丹國和菲律賓共和國從未統治過北婆羅洲（現為沙巴）的任何地區。

大馬政府須向菲律賓／蘇祿人民明示，停止枉然對沙巴索土行為，而這也符合他們本身利益。讓大馬沙巴和菲律賓邦薩摩洛維持良好鄰邦雙贏關係，和睦共昌。

「讓居住在沙巴的菲律賓籍人享有所渴求的、長期以來遭其本身政府（菲律賓共和國）拒絕的領事服務。」


Sabah Govt hands over 45 boats for use in disasters

Hajiji presenting the boat key to State Fire and Rescue Department Assistant Director (operation) Hamsa Isnurdini.

KOTA KINABALU: Chief Minister Datuk Seri Hajiji Haji Noor handed over 45 boats for distribution to the State Fire and Rescue Department and 12 district disaster management committees at Menara Kinabalu here today.

Also present were State Cabinet Ministers, State Secretary Datuk Seri Sr Safar Untong and Home Affairs and Research Secretary Datuk Haji Awang Shahminan Sahari.

Hajiji with State Cabinet members checking out the boats.

At the ceremony, 15 boats were handed to the State Fire and Rescue Department, while the rest three each to Pitas, Kota Marudu, Penampang, Tenom, Beaufort and Paitan.

Kota Kinabalu, Kota Belud, Papar, Tuaran, Sipitang and Tongod were allocated two boats each.


Op Selamat 19: Kes kemalangan meningkat 41 peratus

PETALING JAYA: Jumlah kemalangan Op Selamat 19 sempena perayaan Tahun Baharu Cina tahun ini meningkat sebanyak 41 peratus melibatkan 15,999 kes berbanding 11,325 kes, tahun lalu.

Menurut Utusan Malaysia, Timbalan Ketua Polis Negara, Tan Sri Razarudin Hussain berkata, kemalangan meningkat sebanyak 4,674 kes manakala sebanyak 121 kemalangan maut direkodkan dalam tempoh sama.

Beliau berkata, sebanyak 134 kes kematian dicatatkan melibatkan pertambahan 15 kes berbanding tahun lalu, 119 kes.

“Penunggang dan pembonceng motosikal kekal angka korban tertinggi iaitu 81 kematian sepanjang Op Selamat 19.

“Bagaimanapun, tiada kemalangan maut melibatkan 30 lokasi panas di Lebuhraya Utara-Selatan (PLUS) selain 234 ‘blackspot’ dikenal pasti di jalan raya, seluruh negara,” katanya ketika Majlis Penutup Op Selamat 19 sempena Tahun Baharu Cina 2023 di sini, kelmarin.

Dalam majlis tersebut, Kontinjen Kuala Lumpur diumumkan sebagai sebagai Anugerah Kontinjen Terbaik manakala Daerah Terbaik ialah Ibu pejabat Polis Daerah (IPD) Johor Bharu Selatan.

Justeru, Razarudin berkata, tindakan di titik hitam baharu akan dikenal pasti bagi penambahbaikan daripada sudut infrastruktur dengan melibatkan kerjasama daripada agensi berkaitan.

Menurut beliau, sepanjang tempoh tersebut, sebanyak 160,375 saman dikeluarkan di seluruh negara.

“Jumlah ini menurun berbanding tahun lalu iaitu 308,726 saman. Saman yang dikeluarkan adalah bersifat mendidik dengan memberi fokus enam kesalahan utama,” katanya.

Sementara itu, Razarudin berkata, kes pecah rumah menurun 9.6 peratus iaitu 296 kes berbanding 326 kes pada tahun lalu.

Ujar beliau, sebanyak 68,519 rondaan dijalankan ke atas rumah dan premis yang ditinggalkan.

“Apa yang jelas, kesedaran yang tinggi dalam kalangan ahli masyarakat tentang pentingnya menjaga keselamatan harta benda merupakan salah satu faktor penurunan kes jenayah pecah rumah.

‘Ia juga adalah hasil penguatkuasaan melalui program-program pencegahan jenayah, kempen-kempen secara berkala serta operasi-operasi yang dijalankan,” katanya.


Bayi ditemui di tempat pembuangan sampah

PETALING JAYA: Seorang bayi perempuan dipercayai baharu dilahirkan ditemukan di tempat pembuangan sampah di tepi Jalan Masjid berhadapan Bella Damansara, Kampung Sungai Ara, Petaling Jaya di sini Isnin.

Bayi itu ditemui  seorang wanita bersama anak lelakinya ketika melalui kawasan itu pada pukul 7.15 pagi.

Menurut Utusan Malaysia, Ketua Polis Daerah Petaling Jaya, Asisten Komisioner Mohamad Fakhrudin Abdul Hamid, berkata, ketika ditemukan, bayi itu dibalut kain kuning, masih bertali pusat dan uri bersamanya.

“Bayi itu kemudian dibawa ke Hospital Sungai Buloh (HSB) untuk rawatan lanjut dan hasil pemeriksaan doktor, bayi dalam keadaan stabil dan mempunyai kesan kemerahan di pipi sebelah kiri.

“Berat bayi adalah 2.5 kilogram dengan ketinggian 49 sentimeter dan bayi itu kini ditempatkan di Wad Kanak-kanak HSB untuk rawatan dan pemerhatian,” katanya dalam satu kenyataan di sini kelmarin.

Mohamad Fakhrudin berkata, usaha mengesan individu yang membuang bayi sedang dijalankan dan kes disiasat mengikut Seksyen 317 Kanun Keseksaan.

Orang ramai yang mempunyai maklumat mengenai perkara itu diminta menghubungi balai polis berhampiran atau Bilik Gerakan Ibu Pejabat Polis Daerah Petaling Jaya di talian 03-7966 2222 untuk membantu siasatan.


Bomba sukar padam McDougall Creek di Kanada

Asap tebal menyelubungi bandar West Kelowna akibat kebakaran hutan yang dinamakan McDougall Creek.

OTTAWA: Perintah darurat dikeluarkan di wilayah British Columbia, Kanada ketika kebakaran hutan semakin merebak dan dikhuatiri memusnahkan lebih banyak kediaman penduduk di sekitar kawasan bandar West Kelowna.

Menurut Utusan Malaysia, Ketua Menteri British Columbia, David Eby memberi amaran situasi kebakaran hutan di wilayah itu semakin teruk dan dijangka memberi cabaran besar kepada pihak berkuasa untuk meredakan keadaan.

“Tahun ini, kita berdepan dengan kebakaran hutan yang luar biasa dan berdasarkan keadaan ketika ini, pihak berkuasa mengisytiharkan darurat di wilayah British Columbia.

“Semakin ramai penduduk dipindahkan akibat bencana yang berlaku dan sekatan perjalanan boleh dikenakan di beberapa tempat sekiranya masyarakat tidak mematuhi nasihat keselamatan yang dikeluarkan,” kata Eby.

Kebakaran hutan McDougall Creek itu dilaporkan sudah merebak di kawasan seluas 6,800 hektar dalam tempoh 24 jam.

Keadaan itu menyebabkan 4,800 penduduk diarahkan berpindah segera.

Dalam perkembangan sama, kira-kira 22,000 atau separuh populasi hilang tempat tinggal di Wilayah Barat Laut Kanada akibat kebakaran hutan.

Di Yellowknife, hampir kesemua penduduknya sudah berpindah keluar menggunakan pengangkutan udara, darat dan air susulan kebakaran hutan yang berlaku.

Terdahulu, Ketua Bomba West Kelowna, Jason Brolund menyifatkan kebakaran hutan yang berlaku ‘amat memusnahkan’.

Katanya, pasukan bomba bertungkus-lumus memadamkan kebakaran bagi melindungi komuniti.

Setakat ini, tiada kes kematian dilaporkan biarpun beberapa kawasan mengalami kemusnahan infrastruktur yang teruk.

Seorang penduduk, Juliana Loewen yang tinggal di Kelowna memberitahu, kawasan sekitar diselubungi asap tebal dan ada penduduk yang terjun ke dalam tasik bagi menyelamatkan diri apabila kediaman mereka musnah terbakar.

“Api merebak sangat cepat sehinggakan anda tidak tahu apa yang mahu dilakukan kerana terlalu panik.

“Kebakaran hutan yang berlaku kali ini amat teruk, kami tidak pernah melihat sesuatu seperti ini,” ujarnya.


Individu lahir sebelum 2007 tidak perlu sertai PLKN

PLKN kali ini melibatkan belia yang lahir tahun 2007 dan ke atas,.

PETALING JAYA: Sekiranya Program Latihan Khidmat Negara (PLKN) dilaksanakan semula pada 2024, maka individu yang hanya lahir pada 2007 akan dipanggil untuk menjalani program tersebut.

Menurut Utusan Malaysia, ini bermakna, individu yang lahir sebelum 2007 tidak akan dipanggil untuk menyertai program itu.

“Pelatih akan dipilih mengikut tahun kelahiran. Ini bermaksud, ada garis permulaan tahun kelahiran tertentu bagi pelatih untuk memulakan PLKN. Sekiranya pelatih yang dipilih tidak dapat menyertai latihan khidmat negara atas sebab yang dibenarkan, mereka boleh memohon penangguhan.

“Had maksimum untuk menjadi pelatih adalah sehingga umur 35 tahun. Kementerian Pertahanan berharap agar penjelasan ini dapat menyelesaikan kekeliruan dan kegusaran orang awam mengenai penetapan umur pelatih PLKN,” kata Kementerian Pertahanan dalam kenyataan.

Secara dasarnya, kerajaan telah bersetuju untuk memperkenalkan semula PLKN dengan kaedah yang baharu iaitu PLKN3.0 selaras dengan Akta Latihan Khidmat Negara 2003 (Akta 628).


Singa tertua dunia mati akibat tertusuk lembing dibaling penggembala

Loonkiito mati akibat terkena tusukan lembing penggembala.

NAIROBI: Seekor singa jantan dipercayai antara tertua di dunia, mati akibat terkena tusukan lembing dilemparkan oleh penggembala haiwan ternakan di Kenya.

Menurut Utusan Malaysia, BBC melaporkan, pihak berkuasa berkata, Loonkiito yang berusia 19 tahun, mati di kampung Olkelunyiet pada malam Rabu selepas haiwan liar itu memburu binatang ternakan.

Jelasnya, kampung itu bersempadan dengan Taman Negara Amboseli di selatan Kenya

Jurucakap Perkhidmatan Hidupan Liar Kenya (KWS), Paul Jinaro berkata, singa tua itu agak lemah dan berkeliaran dari taman ke kampung untuk mencari makanan.

Sementara itu, kumpulan pemuliharaan Lion Guardians memaklumkan Loonkiito merupakan singa jantan yang tertua dalam ekosistem dan mungkin di Afrika.

Lion Guardians yang dikendalikan oleh Maasai dilaporkan memulihara populasi singa di Taman Negara Amboseli.

“Biasanya, pada akhir musim kemarau menandakan peningkatan dalam konflik manusia-singa ketika haiwan liar pulih dan menjadi lebih sukar untuk memburu.

“Jadi, dalam keadaan terdesak, singa sering berubah dan memburu haiwan ternakan,” katanya.


TKM minta MPS tangani masalah sampah di Kampung Sim-Sim

Dari kiri, Dr. Joachim, Henry, Frankie dan Dr. Jamili mendengar taklimat daripada Pegawai MPS ketika mengadakan lawatan ke Kg. Sim-Sim bagi meninjau keadaan sampah di perkampungan air itu, kelmarin.

SANDAKAN: Timbalan Ketua Menteri merangkap Menteri Kerajaan Tempatan dan Perumahan Sabah, Datuk Seri Dr. Joachim Gunsalam meminta Majlis Perbandaran Sandakan (MPS) untuk menangani masalah sampah di Kampung Sim-Sim, di sini pada Selasa.

Ini selepas beliau mengadakan lawatan ke perkampungan air itu hari ini untuk melihat sendiri masalah sampah yang dihadapi oleh penduduk sejak sekian lama.

“Masalah sampah ini sudah lama dihadapi oleh penduduk di perkampungan air itu. Sampah dibawa oleh arus pergerakan laut sehingga menjadi longgokan sampah.

“Perkara ini menarik perhatian saya dan pada hari ini, saya bersama Presiden Majlis Perbandaran Sandakan (MPS), Henry Idol telah berbincang bersama dengan Setiausaha Tetap Kementerian Kerajaan Tempatan dan Perumahan (KKTP), Datuk Dr. Jamili Nais untuk menangani isu yang sudah dihadapi sekian lama oleh penduduk perkampungan air ini,” kata Dr. Joachim.

Dr. Joachim berkata, Sim-Sim berpotensi untuk menarik pelancong untuk datang ke sini untuk menikmati makanan laut yang segar.

Jika masalah ini tidak dibendung, ia akan memberikan imej yang tidak menyenangkan kepada pengunjung yang datang ke restoran di sini, tambahnya.

Keadaan kawasan beberapa buah rumah yang dikelilingi sampah- sarap ketika Dr. Joachim melawat Kg. Sim-Sim kelmarin.

Sementara itu, Henry berkata, MPS akan berusaha gigih menangani masalah ini dan salah satunya ialah dengan melantik kontraktor untuk melakukan kerja-kerja pembersihan.

Beliau juga memohon kerjasama penduduk setempat agar tidak membuang sampah di merata-rata tempat.

Hadir sama, Ahli Dewan Undangan Negeri (ADUN) Tanjung Papat, Frankie Poon Ming Fung serta Pegawai-pegawai kanan KKTP dan MPS.


Data tidak menggambarkan kadar pengangguran sebenar di Sabah

Siapakah pekerja asing yang dimaksudkan, adakah pendatang tanpa izin, stateless citizen atau pemegang IMM13 – Madius

stateless citizen

KOTA KINABALU: Ahli Parlimen Tuaran, Datuk Seri Panglima Wilfred Madius Tangau mempersoalkan data bilangan pengangguran di Malaysia khususnya di Sabah yang turut memasukkan pengangguran dalam kalangan pekerja asing di dalam perangkaan.

Menurutnya, maklumat yang perlu diletakkan sepatutnya hanya merangkumi penduduk tempatan iaitu warganegara Malaysia.

“Saya merasa hairan, apa kewajaran yang diambil kira untuk meletakkan penduduk asing dalam statistik pengangguran khususnya di Sabah.

“Ia tidak menggambarkan situasi sebenar selain pada masa yang sama seolah-olah mencerminkan bahawa Kerajaan mengiktiraf pekerja asing setaraf orang tempatan.

“Ini sesuatu yang tidak betul dan perlu diberi perhatian serius. Bagi di Sabah, kita juga ingin tahu, siapakah pekerja asing yang dimaksudkan, adakah pendatang tanpa izin, stateless citizen atau pemegang IMM13,” katanya dalam satu kenyataan.

stateless citizen

Menurutnya, maklumat kadar pengangguran sepatutnya hanya merujuk kepada penduduk tempatan sahaja tanpa melibatkan warga asing.

“Ia bagi membolehkan pelbagai usaha dapat dilaksanakan dan dengan menumpukan kepada golongan sasaran iaitu warga Malaysia yang masih belum mempunyai sebarang punca pendapatan.

“Kemudian, boleh jadi kadar pengangguran di Sabah mungkin bukan antara yang tertinggi sekiranya penduduk asing tidak dimasukkan di dalam perangkaan.

“Saya juga tertanya–tanya, mengapa pekerja asing ini dibiarkan berleluasa walaupun sudah tidak bekerja?

“Sepatutnya apabila sudah tidak bekerja, bukankah mereka sepatutnya dihantar balik ke negara asal,” tegas Madius.

Pada persidangan Dewan Rakyat di Kuala Lumpur, Presiden Kehormat Pertubuhan Kinabalu Progresif Bersatu (UPKO) itu dalam soalan lisan meminta Menteri Ekonomi menyatakan jumlah bilangan penganggur di seluruh negara khususnya di Sabah.

Beliau turut memohon penjelasan apakah benar penduduk asing telah dimasukkan dalam perangkaan tersebut.

Kementerian Ekonomi dalam jawapan bertulis memaklumkan bahawa data pengangguran di negara ini yang dikeluarkan oleh Jabatan Perangkaan Malaysia melalui Laporan Survei Tenaga Buruh Suku Kedua Tahun 2023 adalah 581,400 orang.

Sabah mencatatkan pengangguran seramai 165,600 iaitu berkurangan sebanyak 4,200 berbanding 188,300 orang pada suku kedua 2022.

Walau bagaimanapun, Kementerian Ekonomi mengesahkan Survei Tenaga Buruh yang dilaksanakan itu turut merangkumi data pengangguran dalam kalangan pekerja asing.


Barisan Exco Wanita Gagasan Rakyat dibentuk

Mohd. Razali dan Redonah bergambar kenangan dengan barisan Exco Wanita Gagasan Rakyat

KOTA KINABALU: Ketua Wanita Parti Gagasan Rakyat Sabah (Gagasan Rakyat), Datuk Redonah Bahanda mengumumkan barisan exco dan jawatankuasa wanita peringkat negeri parti yang dibentuk Isnin lalu.

Beliau berkata, Sahramah Jamaludin dilantik sebagai Pengerusi Tetap, manakala Timbalan Pengerusi Tetap dipegang oleh Halijah Din, Aziah Atoh sebagai Naib Ketua dan Fahzean Mohiddin sebagai Penolong Setiausaha.

Katanya, jawatan Penolong Bendahari dipegang Datuk Jamaliah Antalip manakala Ketua Penerangan ialah Annabell @ Suzieana Perian dan ahli-ahli jawatankuasa Exco Wanita Gagasan Rakyat negeri ialah Datuk Surinam Sadikun, Datuk Hajah Amelia Ajun, Salmi Sarinoh, Dayang Norhayati Titing, Hasrina Wati Golkhan, Dayang Hairena Awang Basir, Hasma Nurdin, Maria Wahaya, Saridah Ab. Lakata, Salmah Sait, Luvita Koisun, Sabini Ansumor, Jahiah@Jalilah Apiang, Erveana Ansari, Kathie Renjus, Aneh Jamri, Dr. Davina Datuk Markus Majihi, Saturah Jamrah@Masturah, Lailawati Ahmad Bahrom dan Dayang Masni Datu Saribu dan Shazlinah Lai Wun Fong.

Bagi Biro-biro Wanita Gagasan Rakyat, Redonah memegang Biro Politik, Aziah (Biro Keahlian), Fahzean (Biro Latihan), Dr. Davina (Biro Kesihatan), Kathie (Biro Kebajikan), Jahiah@Jalilah (Biro Pendidikan), Shahlinah (Biro Keusahawan), Lailawati (Biro IT dan Media), Dayang Norhayati (Biro Sukan dan Kebudayaan), Dayang Masni (Biro Agama), Mastura (Biro Wanita dan Masyarakat), Erveana (Biro Undang-undang) dan Luvita Koisun (Biro Perumahan dan Bandar).

Turut diumumkan ialah Ketua-ketua Penyelaras iaitu Hasrina Golkhan (Kudat, Kota Marudu), Jamaliah Antalip (Kota Belud, Tuaran), Salmi Sarinoh (Sepanggar, Putatan), Salmah Sait (Penampang, Kota Kinabalu), Dayang Hairena Awang Basir (Papar, Kimanis), Datuk Surinam Sadikun (Beauford, Sipitang), Datuk Amelia Ajun (Keningau, Ranau), Sabini Ansumor (Pensiangan, Tenom), Hasma Nurdin (Batu Sapi, Sandakan, Libaran), Dayang Norhayati Titingan (Kinabatangan, Beluran), Saridah Ab Lakata (Lahad Datu, Semporna) dan Maria Wahaya (Kalabakan, Tawau).

Redonah berharap barisan exco dan jawatankuasa yang ada melaksanakan tanggungjawab dengan penuh komited dan beramanah dalam membantu parti melaksanakan pelbagai agenda dan program.

“Sebagai sayap parti, kita juga bertanggungjawab membantu kepimpinan Kerajaan Negeri khususnya dalam memastikan usaha membela nasib rakyat dapat dilaksanakan dengan mencapai sasaran dan matlamat,” katanya semasa perjumpaan khas exco Wanita Gagasan Rakyat di Pusat Konvensyen Antarabangsa Sabah (SICC), di sini, semalam.

Hadir sama, Setiausaha Agung Gagasan Rakyat,  Datuk Mohd. Razali Razi.


Perdana Menteri dijangka hadir Pesta Kaamatan Peringkat Negeri di Hongkod Koisaan

Hajiji (kanan) mendengar taklimat diberikan oleh Pairin mengenai rancangan pembangunan masa depan KDCA di luar persidangan Dewan Undangan Negeri (DUN) Sabah hari ini.

KOTA KINABALU: Perdana Menteri, Datuk Seri Anwar Ibrahim dijangka menghadiri Pesta Kaamatan Peringkat Negeri pada 31 Mei di Hongkod Koisaan KDCA, Penampang.

Ini antara perkara yang dibincangkan ketika jawatankuasa pusat Persatuan Kebudayaan Kadazan Dusun (KDCA) diketuai Presidennya, Tan Sri Joseph Pairin Kitingan mengadakan kunjungan hormat ke atas Ketua Menteri, Datuk Seri Hajiji Haji Noor di pejabatnya di bangunan Dewan Undangan Negeri (DUN) Sabah, di sini hari ini.

Anwar Ibrahim

Pada mesyuarat itu, Pairin turut membentangkan laporan pembangunan KDCA kepada Ketua Menteri yang termasuk, antara lain rancangan pembesaran dan naik taraf bangunan KDCA dan penubuhan Yayasan Pendidikan dan Amal Huguan Siou.

Turut hadir Timbalan-timbalan Presiden, Datuk Seri Clarence Bongkos Malakun, Datuk Seri Dr Jeffrey Kitingan dan Datuk Seri Dr Joachim Gunsalam, serta Setiausaha Agung. KDCA, Datuk Suman Yasambun.


Alami sakit perut, jemaah haji meninggal dunia dalam pesawat

Seorang bakal jemaah meninggal dunia dalam pesawat ketika perjalanan ke tanah suci.

JAKARTA: Hasrat seorang bakal jemaah untuk menunaikan ibadah haji tahun ini tidak kesampaian apabila dia meninggal dunia dalam pesawat ketika perjalanan ke tanah suci, Isnin.

Media tempatan melaporkan, bakal jemaah itu dikenali sebagai Sholeh Ahmadi Jamburi, 65 tahun yang berasal dari Klaten, Jawa Tengah.

Menurut Utusan Malaysia, jurucakap Jawatankuasa Pengelola Ibadah Haji (PPIH) Solo, Gentur Rachma Indriadi berkata, Sholeh menaiki penerbangan Garuda pada Sabtu lalu untuk ke tanah suci.

Selepas beberapa jam penerbangan, Sholeh mengadu badannya berasa letih dan tidak selesa.

“Jemaah lelaki itu mula mengalami sakit perut dan keadaannya dipantau pasukan paramedik yang ada dalam pesawat.

“Keadaan Sholeh semakin teruk selepas keluar dari tandas dan pasukan paramedik tidak dapat membantu jemaah itu untuk berasa lebih baik.

“Beberapa jam selepas itu, jantungnya berhenti berdegup dan jemaah itu disahkan meninggal dunia,” kata Gentur.

Dalam pada itu, jenazah Sholeh dijangka dibawa pulang ke tanah air bagi urusan pengebumian.

Pemergian Sholeh menjadikan jemaah haji Indonesia yang meninggal dunia kini seramai 22 orang.


A fast and permanent solution to Sabah water woes

KOTA KINABALU: The State Government welcomes the Federal Government’s commitment to assist in resolving Sabah’s water supply issue as announced by Prime Minister Datuk Seri Anwar Ibrahim, said Chief Minister Datuk Seri Hajiji Haji Noor.

“The State Government is in the midst of implementing our own plan to address the water woes and with the Federal coming in to provide assistance we believe the problem can be resolved quickly,” he said.

Hajiji Haji Noor

The Chief Minister clarified that the Prime Minister did not state that the Federal Government was going to take over the state water supply management.

“What the Prime Minister meant was that the Federal Government is going to assist in the management of the problem by providing more substantial funding similar to the Kelantan water issue,” he said in a statement here today.

Hajiji said the government viewed the water supply problem in Sabah seriously.

“We will iron out all the issues during the meeting with the Prime Minister in order to get a lasting solution,” he said.


進行升級工作 稅收局系統受影響

(吉隆坡十七日訊）內陸稅收局（HASiL）發通知表示，由於電子元件的升級工作，稅收系統將受到干擾。

內陸稅收局在今天的一份聲明中說，這符合提高在線稅務服務質量的努力。

「內陸稅收局完全理解可能出現的問題，並願意為納稅人在宣佈服務中斷後可能不得不面對的任何困難道歉。」

「非常感謝納稅人的支持和耐心，使內陸稅收局能夠開展這項有望為稅務服務增值的維護活動。」

不過，納稅人仍然可以通過HASiL的官方門戶網站鏈接https://www.hasil.gov.my/獲取稅務信息。

任何問題和相關反饋，都可以通過以下方式聯繫內陸稅收局：

a) Hasil Care 熱線 03-8911 1000 / 603-8911 1100（海外）；

b) HASiL 實時聊天； 和

c) HASiL 官方門戶網站上的快速鏈接反饋表


Mayat wanita warga emas ditemukan terapung

Mayat seorang wanita warga emas ditemukan terapung di muara sungai di Medan Pantai Jerejak, Bayan Lepas, Pulau Pinang kelmarin.

GEORGE TOWN: Mayat seorang wanita warga emas ditemukan terapung di muara sungai di Medan Pantai Jerejak, Bayan Lepas, di sini kelmarin.

Menurut Utusan Malaysia, Jurucakap Pusat Gerakan Operasi (PGO) Jabatan Bomba dan Penyelamat Malaysia (JBPM) Pulau Pinang berkata, pihaknya menerima panggilan mengenai penemuan mayat wanita dipercayai berusia 60-an itu kira-kira pukul 11.45 pagi.

”Pihak bomba menerima panggilan kecemasan memaklumkan penemuan mayat wanita yang lengkap berpakaian pagi ini (kelmarin).

“Pihak bomba dimaklumkan mayat wanita dipercayai warga emas itu ditemukan oleh nelayan di kawasan tersebut sebelum memaklumkan kepada pihak berkuasa,” katanya kepada pemberita di sini kelmarin.

Menurutnya, pihak bomba menjalankan kerja-kerja mengangkat mangsa dan seterusnya mayat diserahkan kepada pihak polis untuk dihantar ke hospital untuk dibedah siasat.

”Operasi yang dijalankan tamat sepenuhnya pukul 12.33 tengah hari,” katanya.


2車相撞1女輕傷

(吧巴八日訊）1名婦女今早在這裡發生交通事故後，手部受了輕傷。

吧巴消防和救援站（BBP）官員PPgB Rozlan Osman說，早上6時18分接獲緊急投報，指Kampung Lakut發生了一起事故。

一個由行動指揮官PBK II Hamdani Harith領導的11人小組，以及1台機器和1輛EMRS，前往2公里外的位置。

「到達現場後，發現事故涉及兩種類型的汽車，一輛起亞Spectra和一輛Perodua Myvi。」

他說：「有一名41歲的女性手部受傷，EMRS團隊對其進行了初步治療。」

羅茲蘭說，傷者隨後被使用EMRS機器送往醫院接受進一步治療。

「在確保沒有其他危險後，行動於早上6時28分結束。」


Mohamad Alamin pada sesi soal jawab di Dewan Rakyat hari ini – Foto: Jabatan Penerangan

KUALA LUMPUR: Kerajaan mengesan seramai 704 mangsa penipuan sindiket pekerjaan di luar negara yang mendaftar dengan Kementerian Luar setakat Jumaat lalu.

Menurut Utusan Malaysia, Timbalan Menteri Luar, Datuk Mohamad Alamin berkata, daripada jumlah tersebut, 518 daripadanya berjaya dibawa pulang oleh kerajaan manakala 186 lagi sedang dikesan.

Sehubungan itu, pihaknya memohon kerjasama semua pihak termasuk mangsa supaya mendaftar dengan pihak berwajib ekoran lebih 2,000 mangsa sehingga kini dilaporkan berada di luar negara akibat ditipu sindiket.

Katanya, pihak kementerian juga sedang berusaha mengenal pasti 26 mangsa sindiket penipuan pekerjaan yang berada di Laukkaing, Myanmar, selain menunggu ‘lampu hijau’ daripada pihak berkuasa negara itu untuk membolehkan Malaysia membuat lawatan dan perbincangan di sana.

“Banyak laporan media yang melaporkan lebih daripada itu, ada yang kata sampai 2,000 orang. Barangkali ini yang belum berdaftar dan dijejaki oleh kita.

“Jadi, kita memohon kerjasama semua pihak, jika ada maklumat, beri kepada kami untuk mengesan dan membawa pulang mangsa,” katanya pada sesi soal jawab dalam sidang Dewan Rakyat hari ini.

Beliau menjawab soalan Oscar Ling Chai Yew [PH-Sibu] yang meminta Menteri Luar menyatakan kaedah akan diambil bagi meningkatkan kesedaran masyarakat untuk mengelak penipuan pekerjaan di Kemboja dan Myanmar.

Minggu lalu, media tempatan melaporkan, hampir 2,000 rakyat Malaysia yang dipercayai menjadi mangsa sindiket pemerdagangan manusia masih terperangkap dan tidak mampu menyelamatkan diri di beberapa negara jiran, sejak setahun lalu.

Di Myanmar sahaja, difahamkan lebih 1,200 mangsa berselerak di beberapa daerah di negara itu, menjadi buruh paksa yang melakukan pelbagai pekerjaan sementara ratusan lagi mangsa penipuan dikesan berada di Thailand, menunggu untuk diseludup masuk manakala selebihnya di Laos, Kemboja dan Filipina.

Dalam pada itu, Mohamad berkata, kementerian melalui Kedutaan Besar Malaysia di Yangon, Myanmar dan dengan kerjasama Thailand, Vietnam, Filipina serta China sedang menyelaras dan menggunakan segala alternatif bagi membawa pulang 26 mangsa sindiket itu.

Katanya, kementerian juga menerajui satu jawatan kuasa khas yang ditubuh bagi menyelesaikan isu sindiket penipuan tawaran pekerjaan melibatkan semua agensi berkaitan.

“Kementerian juga menggunakan jalinan usaha sama antara Perwakilan Diplomatik Malaysia di luar negara bersama pihak berkuasa tempatan untuk mengesan, menyelamat dan memberi bantuan konsular kepada mangsa seperti memudah cara proses dokumentasi serta pengeluaran Sijil Perakuan Cemas.

“Ia bagi membolehkan mereka pulang ke tanah air dengan selamat. Selain itu, KLN turut terbabit dalam lawatan bersama Polis Diraja Malaysia (PDRM) ke Kemboja dan Thailand pada awal tahun ini bagi mengukuhkan jalinan kerjasama,” katanya.

Sementara itu, bagi mewujudkan kesedaran mengenai bahaya sindiket penipuan pekerjaan, kementerian memanfaatkan pelbagai platform tersedia seperti media sosial, media massa, media arus perdana dan hebahan secara fizikal untuk tujuan itu.

Katanya, antara usaha dilakukan ialah hebahan kesedaran menggunakan infografik dan video serta dokumentari pengalaman sebenar mangsa sindiket penipuan yang dimuat naik dalam laman rasmi media sosial seperti YouTube dan Facebook Kementerian Luar Negeri serta PDRM.

Jelasnya, kerajaan akan meningkatkan lagi hebahan kesedaran itu kepada lebih ramai lagi rakyat Malaysia melalui pelbagai Program Seranta yang dirancang selain penyampaian taklimat kesedaran kepada pelajar universiti serta pembukaan ruang reruai seperti ketika penganjuran Hari Wisma Putra, Sabtu lalu.

“Kita meminta orang ramai supaya tidak mudah terpedaya dengan tawaran pekerjaan luar negara… tawaran itu dilihat cukup hebat kerana diberikan tiket penerbangan dan penginapan percuma, elaun tinggi, memang dilihat menarik.

“Saya mohon supaya periksa terlebih dahulu. Kita mempunyai wakil PDRM dalam jawatan kuasa khas itu, maka, orang ramai boleh pergi ke balai polis berdekatan untuk mendapatkan maklumat sama ada ia betul atau tidak.

“Kita tidak mahu berlaku ribuan rakyat kita tersekat di luar negara, malah, ada yang diseksa, penderaan fizikal dan memeras wang ringgit… ini adalah pengajaran,” katanya.

DEWAN RAKYAT: 704 mangsa penipuan berdaftar dengan Kementerian Luar


Remaja 15 tahun pahat sejarah Malaysia di Sukan SEA

Ng Jing Xuen memahat sejarah memenangi pingat emas golf individu wanita pada Sukan SEA 2023. – Ihsan Persekutuan Golf Kemboja

PHNOM PENH: Ng Jing Xuen memahat sejarah muncul pemain Malaysia pertama merangkul pingat emas golf individu wanita Sukan SEA, petang tadi.

Menurut Utusan Malaysia, Jing Xuen yang baru berusia 15 tahun, mengetepikan cabaran juara Amatur Asia Pasifik, Eila Galitsky dari Thailand dalam saingan playoff di Lapangan Golf Garden City, Phnom Penh.

Lebih istimewa, Malaysia turut meraih pingat gangsa dalam individu wanita menerusi Foong Zi Yu, manakala Malcolm Ting meraih pingat gangsa individu lelaki.

Malaysia yang meraih pingat emas individu dan berpasukan lelaki pada Sukan SEA Hanoi tahun lalu akan turun memburu dua lagi kilauan emas apabila acara berpasukan bersambung esok.

Kejayaan Jing Xuen dan Zi Yu meletakkan pasukan negara sebagai pilihan untuk menjuarai saingan wanita.


3,000 penduduk Taiwan dipindahkan, siap sedia hadapi Taufan Haikui

TAIPEI: Ratusan penerbangan domestik terpaksa dibatalkan dan lebih 3,000 penduduk dipindahkan ketika ketika Taiwan bersiap sedia dengan ketibaan Taufan Haikui pada yang dijangka membawa hujan lebat serta angin kencang ke selatan dan timur pulau itu.

Taufan Haikui yang sudah membawa hujan lebat menjelang pagi tadi diramalkan mendarat menjelang 5 petang di Taitung, sebuah daerah pergunungan di timur Taiwan yang kurang penduduknya.

Menurut Utusan Malaysia, taufan itu membawa kelajuan angin yang berterusan kira-kira 154 kilometer sejam, menyebabkan perniagaan di bahagian selatan dan timur pulau itu ditutup sepanjang hari ini.

“Taufan Haikui dijangka menimbulkan ancaman besar kepada kebanyakan kawasan di Taiwan dengan angin, hujan dan ombak.

“Taufan ini sudah mengumpulkan sedikit kekuatan sejak semalam. Ribut akan bergerak ke barat Selat Taiwan menjelang Isnin. Orang ramai digesa untuk berjaga-jaga,” kata Timbalan Pengarah Biro Cuaca, Fong Chin-tzu.

Presiden Taiwan, Tsai Ing-wen memberitahu mesyuarat pegawai pengurusan bencana, taufan berkenaan merupakan yang pertama mendarat di pulau itu dan merentasi banjaran gunung tengahnya dalam tempoh empat tahun.

“Orang ramai harus mengelak daripada keluar rumah dan tidak mendaki gunung, ke pantai, memancing atau terlibat dalam sukan air, ” kata Ing-wen dalam satu kenyataan.

Pasukan tentera dilaporkan sudah menggerakkan anggota dan peralatan seperti kenderaan amfibia dan bot di sekitar bahagian di Taiwan yang dijangka bakal terjejas teruk.


Wanita Texas jadi DJ paling lama di dunia

HOUSTON: Seorang wanita dari Texas di Amerika Syarikat (AS) yang berkecimpung dalam bidang penyampaian radio lebih 71 tahun dianugerahkan Rekod Dunia Guinness bagi tempoh perkhidmatannya di industri penyiaran.

Menurut Utusan Malaysia, portal UPI melaporkan, Rekod Dunia Guinness menobatkan Mary McCoy sebagai penyampai radio atau DJ paling lama berkhidmat di dunia.

McCoy menerima pengiktirafan itu apabila tempoh perkhidmatannya dalam industri penyiaran disahkan selama 71 tahun dan 357 hari pada 15 Februari lalu.

Menurut McCoy, dia memulakan kerjayanya sebagai penyampai radio lima hari seminggu sejak berusia 12 tahun lagi.

“Sejak kecil lagi, impian saya adalah untuk menceburi industri hiburan.

“Malah, kerjaya saya bermula ketika menyanyi di satu pertunjukan bakat, dari situ saya diminta melakukan uji bakat untuk sebuah rancangan radio.

“Mereka menyukai uji bakat itu dan saya ditawarkan bekerja di Radio KMCO pada 20 April 1951 dengan melakukan program nyanyian selama 15 minit,” katanya.

McCoy yang kini berusia 85 tahun masih menjadi penyampai radio bagi rancangan Country Classics yang bersiaran dua jam selama enam hari seminggu di KVST K-Star Country di Huntsville.

Selain menjadi penyampai radio, McCoy juga mempunyai kerjaya lain iaitu sebagai pemuzik.

Dilaporkan, McCoy pernah berkongsi pentas dengan mendiang legenda rock n roll Elvis Presley dengan menyanyikan beberapa lagu pada tahun 1955.

Sementara itu, Rekod Dunia Guinness memaklumkan McCoy berjaya mengatasi rekod lebih tiga tahun yang dicatatkan sebelum ini.


Laporan khas siri 1: Gaya CLEO 2023 jana pendidik berinovasi, kompeten

Album kenangan kejayaan Gaya CLEO 2023 di SMK Mandalipau.

Ke arah melahirkan guru yang kompeten dan berjiwa pendidik melalui program pembangunan guru yang dinamik, Institut Pendidikan Guru Kampus (IPGK) Gaya terus mengorak langkah dengan Program Gaya Community Leadership Education Outreach (Gaya CLEO) daripada bakal pendidik kepada masyarakat.

Program Gaya CLEO merupakan idea Pengarahnya, Dr Gerturude Jock dan telah diangkat sebagai program tahunan Institut Pendidikan Guru Malaysia sejak diperkenalkan pada tahun 2018.

Pelaksanaan CLEO Siri 1 dan Siri 2 masing-masing telah dijalankan dengan jayanya di Sekolah Kebangsaan Tudan, Tuaran pada tahun 2018 dan Sekolah Kebangsaan Melangkap, Kota Belud pada tahun berikutnya.

Selepas tiga tahun ditangguhkan akibat pandemik Covid-19, institusi perguruan kedua tertua di Sabah itu meneruskan inisiatif dengan menjadikan Sekolah Kebangsaan Mandalipau, Papar sebagai lokasi Gaya CLEO 2023 dengan moto “By The Students For The Community”.Platform Jalinan Strategik

“By The Students For The Community”.

Platform Jalinan Strategik

Menurut Gerturude, Program Gaya CLEO 2023 akan menjadi platform membentuk jalinan strategik dengan pihak luar bagi membantu meningkatkan kecemerlangan pendidikan melalui pengaplikasian digital sekolah luar bandar khususnya di Sabah.

Ia adalah  kaedah memperkasa kepakaran kepimpinan pendidik dalam usaha meningkatkan penyampaian dan penerimaan pembelajaran antara IPGK Gaya dengan sekolah dan masyarakat.

Pengisian program dilaksanakan sepenuhnya oleh pelajar melalui bimbingan para pensyarah dengan memberi penekanan kepada aspek utama iaitu aktiviti kurikulum, kokurikulum, rekreasi, kepimpinan, khidmat komuniti, dan bimbingan kaunseling.

Selain itu, ujarnya, ceramah keusahawanan juga diadakan menerusi perkongsian dua orang tokoh usahawan tempatan dengan penglibatan ibu bapa dan komuniti setempat.

SK Mandalipau Jadi Lokasi Pilihan

SK Mandalipau Jadi Lokasi Pilihan

Pengerusi CLEO 2023, Yasmine Natasha Jamil, 22, ketika dilantik untuk mengetuai projek tersebut optimis kerjasama serta sokongan padu daripada rakan-rakan siswa guru, beliau mampu melunaskan tanggungjawab tersebut dengan berjaya dan berkesan.

“Saya dipilih oleh penyelaras program daripada enam calon lain yang disenaraikan. Pemilihan untuk Pengerusi CLEO ini dipilih berdasarkan penglibatan pelajar dalam program dan sumbangan kepada IPG.

“Selain itu, dari segi kepimpinan dan komunikasi berkesan sesama pelajar, pensyarah dan warga IPGK Gaya juga diambil kira,” jelas Yasmine yang juga pelajar siswa dengan pengkhususan Sejarah Pendidikan Rendah.

Malah, gadis berasal dari Kota Kinabalu itu sentiasa konsisten dalam mengatur gerak 38 orang Ahli Jawatankuasa dengan 62 peserta pelajar IPG seiring dengan perancangan yang telah ditetapkan.

Tambah Yasmine, pemilihan SK Mandalipau sebagai lokasi CLEO Siri 3 amat bertepatan dengan objektif CLEO untuk membantu murid-murid di kawasan pedalaman yang tidak mendapat akses jalur lebar khususnya dalam aspek PdP, kokurikulum serta aspek kepimpinan dan keusahawanan dalam kalangan masyarakat di Kg Mandalipau.

Kecil Tapak Tangan Nyiru Ditadahkan

Kecil Tapak Tangan Nyiru Ditadahkan

Program Gaya CLEO 2023 berlangsung selama lima hari bermula 22 Mei lalu melibatkan 100 orang termasuk para murid, guru-guru SK Mandalipau serta masyarakat setempat dan warga IPGK Gaya.

Menyambut baik program terbabit ibarat “Kecil Tapak Tangan Nyiru Kami Tadahkan,” Guru Besar SK Mandalipau, Asmah Salleh dan warga sekolah amat berbesar hati kerana dipilih sebagai lokasi.

Sepanjang berlangsungnya program, semua peserta komited berkampung di SK Mandalipau bagi menjayakan aktiviti yang dirancang meliputi kurikulum, kokurikulum, kepimpinan, khidmat komuniti dan sesi perkongsian “Keselamatan Dunia Siber” bersama Suruhanjaya Komunikasi dan Multimedia Malaysia (MCMC).

Permasalahan dan perkembangan pendidikan tidak dapat dielakkan sepenuhnya terutama di sekolah kawasan pedalaman, kesukaran untuk mengingat, mengenal dan menulis huruf adalah permasalahan yang sentiasa dihadapi murid tahap satu.

Oleh itu, Jabatan Pengajian Melayu telah menginovasikan penyampaian pembelajaran melalui aktiviti Kenali Huruf dan Menulis (KeRuLis) yang berjaya membantu mengatasi masalah kekeliruan huruf dalam kalangan murid.

Dalam masa sama, pelajar Pengajaran Bahasa Inggeris sebagai Bahasa Kedua (TESL) dari Jabatan Bahasa turut membawa inovasi Interactive English Learning Site (i-FIFYS) iaitu medium bersumberkan formula pembelajaran digitalisasi yang telah diinovasikan untuk membantu penyampaian, memudahkan pemahaman murid bagi meningkatkan kemahiran bahasa Inggeris dalam kalangan murid.

Interactive English Learning Site

Selain itu, aktiviti inovasi Pembelajaran dan Pemudahcaraan (PdPc) Pendidikan Jasmani pula memperkenalkan permainan tradisional dalam bentuk digital iaitu “Ayuh! Kenali Konda Kondi”.

Aplikasi digital ini juga boleh disesuaikan dengan persekitaran sekolah yang mengalami kekangan talian internet. Inovasi ini telah menerima pingat Emas dalam Persidangan Minda: Inovasi Dinamik Institut Pendidikan Guru 2022.

Program Gaya CLEO 2023 juga menerapkan budaya reka bentuk dan teknologi dalam kalangan murid dengan menggunakan aplikasi scratch sebagai media pembelajaran melalui “Eksplorasi Mesin Gedegang Scratch” dengan mengoptimumkan pengintegrasian elemen teknologi maklumat.

Inovasi KeRuLis

Inovasi KeRuLis

Inovasi Kenali Huruf dan Menulis atau singkatannya KeRuLis merupakan inovasi pendidikan berbentuk multimedia digital yang merangkumi kemahiran membaca dan menulis.

Dirintis oleh pelajar opsyen Bahasa Melayu, Md Zahidi Zein Lazim, 22, idea dan reka bentuk KeRuLis disesuaikan kepada murid tahap 1 dalam kemahiran membaca dan menulis.

Anak jati Membakut yang mesra dengan panggilan Zein memberitahu, dia dibantu oleh 10 pelajar serta pensyarah pembimbing, Dr. Rozita Buyoh serta beberapa lagi pensyarah Jabatan Pengajian Melayu IPGK Gaya untuk merealisasikan bentuk akhir KeRuLis Siri 1.

“Inovasi KeRuLis dicipta dengan aplikasi PowerPoint dan menggunakan butang aktif apabila ditekan oleh murid, akan mengeluarkan bunyi suku kata terbuka seperti dalam video permainan.

“Inovasi ini merupakan inovasi bersiri yang dicipta untuk murid tahap 1. Bagaimanapun pada waktu ini, hanya inovasi siri pertama sahaja yang baru dicipta untuk program CLEO 2023 di SK Mandalipau, Papar,” katanya.

Tambah Zein, KeRuLis Siri 1 menginginkan murid untuk mengenal suku kata terbuka yang mereka lihat pada skrin komputer berdasarkan bunyi yang dikeluarkan apabila sesuatu suku kata terbuka ditunjukkan dengan kursor tetikus. Kemudian, dengan bunyi tersebut, mereka dapat membina dan menulis perkataan dengan suku kata terbuka yang bermakna.

“Pada muka depan KeRuLis Siri terpapar butang Play dan murid diminta menekan butang itu untuk meneruskan permainan.

“Terdapat tiga pilihan aktiviti dalam aplikasi ini. Bagi pilihan aktiviti 1, murid dikehendaki untuk menekan butang Lagu ABC dan bersama-sama menyanyikan lagu ABC versi kartun animasi Upin dan Ipin sebelum belajar suku kata terbuka.

“Untuk Pilihan aktiviti 2 pula, murid akan meneruskan sesi PdP dengan menekan butang Suku Kata Terbuka dan mempelajari suku kata terbuka bersama-sama dengan bimbingan guru. Kemudian, pilihan huruf dari A hingga Z akan terpapar dan murid bebas menekan huruf yang ingin dipelajari.

“Setelah menekan huruf yang diinginkan, murid tidak perlu menekan apa-apa butang tetapi hanya perlu menunjukkan kursor pada suku kata terbuka yang dipaparkan dan bunyi suku kata itu akan dimainkan secara automatik.

“Manakala bagi pilihan aktiviti 3, murid boleh meneruskan sesi PdP dengan menekan butang Kuiz Kata setelah mempelajari suku kata terbuka. Di sini, murid membaca arahan dan menekan butang Play pada skrin komputer, sebelum memilih suku kata terbuka yang betul berdasarkan gambar yang dilihat pada skrin.

“Sekiranya jawapan murid betul, suku kata terbuka tersebut akan keluar di bawah gambar manakala jika jawapan salah maka bunyi teeet akan keluar menandakan kesalahan,” jelas Zein.

teeet

Inovasi i-FIFYs

Inovasi i-FIFYs

Seperti KeRuLis, inovasi Interactive English Learning Site (i-FIFYS) juga dicipta oleh anak muda berasal dari Ranau, Gobinath Nair A/L Ravi, 21, yang merupakan pelajar opsyen TESL.

Beliau yang meraih Anugerah Emas Inovasi Peringkat Kebangsaan 2023 menerusi Inovasi Pendidikan Kebangsaan (InoPeK 2023) menzahirkan rasa syukur kerana semua siri interaktif yang diadakan mendapatkan sambutan yang cemerlang daripada para murid SK Mandalipau.

Ujar beliau, kumpulan inovasi digital TESL telah berjaya melaksanakan inovasi digital i-FIFY melalui sebuah fitur secara offline. Malah, komen-komen seperti keseronokan belajar Bahasa Inggeris, para fasilitator yang penyayang, ramah dan mesra merupakan tunjang kekuatan pelaksanaan daripada pihaknya.

“Saya amat terharu dan bangga, kerana para mentee saya berjaya melaksanakan sesi PdPc mereka buat kali pertama sebagai pelajar IPG di Kampus Gaya.

“Cabaran terbesar yang tidak asing lagi bagi para pelajar TESL juga merangkumi kefasihan murid berbahasa Inggeris. Para fasilitator telah mengutarakan bahawa para murid menghadapi kesukaran untuk bercakap dan memahami bahasa Inggeris.

“Namun begitu, saya telah memaklumkan kepada para fasilitator supaya menggunakan Bahasa Melayu seiring dengan Bahasa Inggeris bagi meningkatkan kefahaman berbahasa mereka,” jelasnya.

Dedah Gobinath, penggunaan inovasi i-FIFYs dengan lenggok bahasa yang ringkas dan mudah amat sesuai digunakan untuk pelajar-pelajar yang memerlukan bantuan dalam sesi pengajaran dan pembelajaran (PdP) Bahasa Inggeris.

“Secara keseluruhannya, pelaksanaan i-FIFYs di SK Mandalipau amat menggalakkan pembelajaran berasaskan murid dalam bilik darjah dengan kuiz-kuiz interaktif dan bahan multimedia yang bersesuaian dengan DSKP Bahasa Inggeris dari Tahun 1-6.

“Buku CHIGONOPHONICS yang telah ditulis juga membantu dalam meningkatkan kemahiran membaca dan menulis dalam kalangan murid-murid prasekolah SK Mandalipau,” dedah Gobinath.

KoKurikulum, Kepimpinan dan Khidmat Komuniti

Penglibatan murid dalam aktiviti kokurikulum dan rekreasi dibuat berdasarkan peringkat umur untuk membantu meningkatkan basic motor ability, selain menimbulkan minat dan keseronokan dalam sukan olahraga serta permainan tradisional seperti congkak, batu seremban dan permainan Konda Kondi.

Ia bertujuan menyuburkan kembali permainan tradisional, di samping menyemai nilai-nilai murni seperti kesabaran dan kejujuran dalam kalangan murid.

Salah satu pengisian slot kepimpinan adalah aktiviti bersama dengan pensyarah dari Unit Bimbingan dan Kaunseling IPGK Gaya. Pengisiannya meliputi sesi suai kenal yang dikendalikan oleh Jawatankuasa Induk CLEO bersama peserta CLEO 2023, ceramah motivasi kepada ibu bapa dan murid, aktiviti Ice Breaking dan latihan dalam kumpulan.

Manakala, khidmat komuniti merangkumi seni jalanan gabungan mural dan grafiti yang menggambarkan kombinasi idea digital dan dunia pengajaran dan pembelajaran (PdP) sekolah rendah.

Aktiviti berkenaan dilaksanakan bersama pelajar opsyen Pendidikan Seni Visual sebagai salah satu usaha menerapkan ilmu Sains, Teknologi, Kejuruteraan dan Matematik (STEM) di kawasan sekolah dengan mesej melalui lukisan mural dan grafiti.

Selain itu, aktiviti Jelajah Kampung dilaksanakan dengan kerjasama Jawatankuasa Kemajuan dan Keselamatan Kampung (JKKK) Kg Mandalipau untuk memperkenalkan warga kampung kepada para peserta Gaya CLEO 2023.

Ketengah PdP Berasaskan Teknologi Digital

Kesimpulannya, Program Gaya CLEO 2023 dilihat sebagai komprehensif  yang diformula khas untuk menjana warga pendidik berinovasi, kompeten dan berhemah dalam menyantuni masyarakat Madani dalam era teknologi digital.

Ia selaras dengan aspirasi Falsafah Pendidikan Negara bagi melahirkan masyarakat Madani yang berilmu pengetahuan, berketerampilan, berakhlak mulia, bertanggungjawab dan berkeupayaan mencapai kesejahteraan diri serta memberi sumbangan terhadap keharmonian dan kemakmuran keluarga, masyarakat dan negara.

Paling signifikan, pada kali ini program yang didatangkan khas oleh IPGK Gaya berjaya mengenengahkan PdP berasaskan teknologi digital, inovasi KeRuLis dan i-FIFYS yang terbukti mampu menarik minat murid-murid untuk belajar dengan suasana berbeza dari yang biasa.

Bukankah inovasi seperti ini yang perlu diketengahkan untuk membantu warga pendidik mengatasi isu hampir 12,000 murid yang gagal menguasai kemahiran 3M (membaca, menulis dan mengira) di Sabah yang timbul dua tahun lalu? Apakah impak daripada inovasi ini kepada murid di SMK Mandalipau? Apa, siapa dan bagaimana semua pihak dapat memainkan peranan masing-masing? Ikuti laporan khas ini dalam siri-siri seterusnya.


Argentina mahu Messi, Di Maria dalam skuad Olimpik Paris 2024

Lionel Messi

BUENOS AIRES: Pemilik tujuh anugerah Ballon d’Or, Lionel Messi mungkin beraksi dalam Sukan Olimpik Paris 2024 setelah mendapat jemputan daripada pengendali skuad bawah 23 (B-23) tahun Argentina, Javier Mascherano.

Menurut Utusan Malaysia, Mascherano yang beraksi bersama Messi ketika mewakili Barcelona membuat tawaran berkenaan setelah setiap pasukan berhak untuk menyenaraikan tiga orang pemain senior untuk beraksi di temasya sukan terbesar dunia itu.

Selain Messi, Mascherano juga turut berminat untuk mendapatkan khidmat Angel Di Maria.

Begitupun dia menyerahkan keputusan tersebut kepada dua pemain berkenaan sama ada untuk mewakili Albiceleste di Sukan Olimpik Paris tahun hadapan atau sebaliknya.

“Memang jelas ia akan menjadi satu penghormatan untuk kami jiak berjaya mendapatkan dua juara dunia itu bersama pasukan. Ada sesetengah pemain berhak untuk membuat keputusan tertentu dan tidak dinafikan Messi dan Di Maria adalah tergolong dalam kalangan pemain itu,” jelas Mascherano.

Dalam masa yang sama, Mascherano turut menjemput pengendali skuad senior, Lionel Scalono untuk mengendalikan pasukannya sekiranya mereka berjaya layak ke Sukan Olimpik Paris 2024.

“Jika kami layak ke Sukan Olimpik, dia (Scaloni) berhak untuk menjadi jurulatih,” tambahnya.

Messi dan Di Maria pernah menjadi sebahagian daripada skuad kendalia Sergio Batista yang membantu Argentina memenangi pingat emas Sukan Olimpik Beijing 2008.

Bagaimanapun ketika ini Messi dilihat sukar untuk memenuhi jemputan Mascherano memandangkan khidmatnya juga turut ditagih skuad senior untuk kempen Kejohanan Copa America yang akan berlangsung di Amerika Syarikat pada Jun.

Selain itu, Kylian Mbappe juga turut mungkin akan bersama Perancis untuk Sukan Olimpik kali ini memandangkan penyerang itu pernah menyuarakan hasrat untuk mewakili negaranya dalam temasya yang akan diadakan di laman sendiri.


金德昌受委明訊Hotlink沙閩經銷商

(亞庇廿四日訊）金德昌控股集團受委明訊Hotlink在沙閩的經銷商。

副首長拿督斯里佐津今日在金德昌辦事處主持了推介儀式。

佐津表示，金德昌與明訊的合作，相信這將使Hotlink產品更容易提供給客戶，特別是沙閩的民眾。

他表示，政府歡迎並希望透過這項合作讓更多人建立聯繫。

「據我所知，金德昌的受委符合明訊在大眾市場通路探索新機會領域並拓展該地區新通路的計畫。根據金德昌分銷協議，該公司的任務是確保Hotlink SIM包和產品的可用性。」

「我們都知道，金德昌是一家上市公司，在財務業績和業務表現方面都擁有良好的記錄，並且透過企業社會責任計畫成為沙巴最重要的貢獻者之一。金德昌是沙巴各種領先的馬來西亞和國際品牌的快速消費品（FMCG）的老牌經銷商。」

作為明訊在沙閩的新Hotlink經銷商，金德昌擴大了明訊在沙巴和納閩的業務，為新客戶提供更廣泛的服務和覆蓋範圍。

明訊還推出了沙巴獨家預付費Hotlink，這是一項限時優惠，以全州最低價格提供無限量4G/5G互聯網，每月僅需RM18。它還提供無限的網路速度以及無限的熱點和通話，為用戶提供無憂的行動體驗。

同時，金德昌控股集團執行董事拿督劉威澤表示，金德昌很高興能與Hotlink合作，Hotlink 是一個以致力於卓越行動服務而聞名的品牌。

「透過這次合作，我們的目標是讓Hotlink產品更易於使用並為他們提供卓越的行動體驗，從而改善沙巴人的生活。」

這次的合作，將透過增加Hotlink產品的可用性，為明訊提供在沙巴和納閩的訪問和更廣泛的覆蓋範圍，為客戶帶來便利。

「我們也很高興為沙巴推出首個獨家預付費Hotlink，同時也是慶祝金德昌被任命為Hotlink經銷商的有意義的一步，同時也為用戶提供了以最實惠的價格，提供最好的預付費計劃以及無限的互聯網和速度。」

作為明訊致力於為沙巴客戶提供卓越用戶體驗的承諾的一部分，明訊今年早些時候在亞庇的技術運營中心建立了區域互聯網中心。

明訊是第一家在東馬建立區域網路中心的電信公司，可直接連接國際內容。該中心是一項重要的網路投資，旨在改善客戶的網路體驗並滿足高數據使用量的成長。

要瞭解有關Hotlink計劃和獨家獎勵的更多信息，請訪問：https://www.hotlink.com.my。


Penurunan defisit tidak harus terlalu mendadak – Anwar

KUALA LUMPUR: Penurunan defisit tidak harus terlalu mendadak dan mesti diturunkan ke paras yang boleh diterima.

Menurut Utusan Malaysia, Perdana Menteri, Datuk Seri Anwar Ibrahim berkata, penurunan kadar defisit fiskal yang terlalu mendadak akan menjejaskan ekonomi terutamanya projek-projek pembangunan negara khususnya pendidikan, kesihatan dan prasarana desa.

“Kebijakan ekonomi dan Bank Negara Malaysia (BNM) juga akan menentukan kekuatan ringgit tetapi kita juga fikir kenaikan Kadar Dasar Semalaman (OPR) yang terlalu pantas ada kesan negatif terhadap peniaga-peniaga.

“Setakat ini, kerajaan dan BNM lebih teliti dan berhemah dalam menaikkan kadar faedah dan perlu ada perimbangan dalam pendekatan yang harus dilakukan,” katanya semasa Sesi Pertanyaan-Pertanyaan Perdana Menteri (PMQT) di Dewan Rakyat kelmarin.

Beliau berkata demikian menjawab soalan Datuk Dr. Radzi Jidin [PN-Putrajaya] mengenai kesan kemerosotan nilai ringgit kepada proses pemulihan ekonomi negara dan pendekatan yang akan diguna untuk mengukuhkan mata wang negara.

“Sejak 31 Disember 2022, berbanding dolar AS, ringgit menyusut 3.8 peratus, yen Jepun merosot lebih enam peratus sementara dolar Australia, won Korea dan yuan China menyusut sekitar tiga peratus,” katanya.

Selain itu, katanya, kenaikan kadar faedah oleh bank Pusat sejak Januari 2022 ialah 125 mata asas bagi ringgit, 380 mata asas (Singapura), 225 mata asas (Indonesia) dan 500 mata asas (AS).

“Singapura naikkan tinggi (kadar faedah) jadi kekuatan mata wang negara itu lebih ampuh,” katanya.

Dalam perkembangan, Anwar berkata, kadar OPR diputuskan sepenuhnya oleh BNM sejak pemerintahan kerajaan sebelum ini kerana ia adalah undang-undang yang dibuat terdahulu.

Setakat ini, katanya, Kerajaan Perpaduan, baru sekali sahaja menaikkan OPR berbanding tahun lalu.

“Oleh itu, saya mengesa supaya BNM meneliti bukan sahaja isu monetari tetapi juga dasar fiskal serta keyakinan secara keseluruhannya.

“Yang berlaku sekarang ialah keyakinan pelabur dari sudut pelaburan suku tahun pertama menunjukkan pertumbuhan ekonomi itu meyakinkan dan kedudukan nilai ringgit masih terikat dengan kekuatan dolar AS,” katanya.


Budak lelaki 7 tahun belanja rakan sekelas bir hingga mabuk

BEIJING: Seorang kanak-kanak lelaki di China didakwa menyebabkan sejumlah rakannya mabuk selepas memberi mereka minum bir di sekolah.

Kanak-kanak lelaki berusia tujuh tahun di Xiamen itu dikatakan membawa dua botol bir tanpa pengetahuan ibu dan bapanya malah turut menyebabkan beberapa rakan sekelasnya ‘mabuk’ ketika kejadian baru-baru ini.

Insiden itu hanya diketahui umum setelah dikongsi ibu kanak-kanak tersebut.

Menerusi klip video berkenaan, budak itu dipercayai sedang menjalani ‘hukuman’ memandangkan dia sedang menghadap ke dinding.

“Saya tidak tahu bila dia ambil dua botol bir tersebut dari peti sejuk,” bebel wanita itu ketika menceritakan kenakalan anaknya.

Dia turut berkongsi tangkapan skrin perbualan bersama guru yang mengadukan hal tersebut.

Guru itu juga menyatakan ramai murid di kelas itu mabuk hingga tertidur setelah berkongsi bir berkenaan.

Akibat perbuatan itu, ibunya terpaksa memohon maaf kepada guru dan ibu bapa murid yang terlibat.

Insiden itu turut mendapat pelbagai reaksi pengguna media sosial dan ada yang berpendapat ibu bapanya wajar memberi lebih perhatian kepadanya ketika di rumah.


PSG gantung Messi serta merta

Lionel Messi

PARIS: Paris Saint Germain (PSG) dilaporkan telah menggantung Lionel Messi berkuat kuasa serta-merta selepas melakukan perjalanan jauh yang tidak dibenarkan oleh kelab itu ketika mereka dalam pemburuan kejuaraan Ligue 1.

Menurut Utusan Malaysia, Media Perancis, RMC Sport melaporkan Messi digantung kerja dua minggu kerana melakukan perjalanan ke Arab Saudi tanpa kebenaran daripada kelab dan terlepas sesi latihan.

RMC Sport

Kapten Argentina itu akan terlepas perlawanan menentang Troyes hujung minggu ini dan Ajaccio pada 13 Mei ketika PSG menerajui liga dengan kelebihan lima mata.

Messi yang bakal meninggalkan PSG pada hujung musim ini selepas kontrak dua tahun yang ditandatanganinya pada 2021 berakhir telah dikaitkan dengan perpindahan ke Asia Barat.

Pemenang Ballon d’Or tujuh kali itu dilihat berada di lapangan terbang Riyadh sebagai sebahagian lawatan berkaitan peranannya sebagai duta pelancongan di negara itu, sehari selepas kekalahan mereka kepada Lorient pada Isnin.

PSG gantung Messi serta merta


PBB tubuh jawatankuasa teliti penambahan kerusi Parlimen selaras MA63

KUCHING: Satu jawatankuasa khas ditubuhkan oleh Parti Pesaka Bumiputera Bersatu (PBB) bagi meneliti cadangan  penambahan kawasan Parlimen baharu di negeri berkenaan selaras dengan peruntukan dalam Perjanjian Malaysia 1963 (MA63).

Menurut Utusan Malaysia, Premier Sarawak Tan Sri Abang Johari Tun Openg membangkitkan  cadangan tersebut untuk mewujudkan beberapa kawasan sudah pun diusulkan.

“Kita memang sedang mengkaji untuk memohon penambahan kawasan Parlimen di Sarawak, bukan sahaja di kawasan Betong tetapi seluruh Sarawak.

“Justeru akan ada satu jawatankuasa di peringkat Parti PBB untuk permohonan memandangkan keputusan akhirnya dibuat oleh Suruhanjaya Pilihan Raya (SPR). Kita memohon supaya dipertimbangkan penambahan kawasan parlimen baharu selaras MA63,” katanya.

Abang Johari berkata demikian dalam sidang akhbar selepas hadir merasmikan Konvensyen Khas PBB Zon Betong 2023 di Dewan Sukan Tan Sri Stephen Kalong Ningkan, di Betong, Ahad.

Selain usul berkenaan, satu lagi yang penting adalah dua pertiga dalam parlimen.

“Dalam Laporan Antara Kerajaan (IGC) memang tidak disebut dua pertiga, tetapi disebut suara Sarawak dan Sabah mesti diambil kira di dalam parlimen.

Malah, pengenalan dalam Laporan Suruhanjaya Cobbold, pun ada,” ujarnya.

Usul penambahan kawasan Parlimen itu dikemukakan oleh Menteri Utiliti dan Telekomunikasi Sarawak, Datuk Julaihi Narawi, selaku Timbalan Pengerusi Jawatankuasa Induk konvensyen khas berkenaan.

Julaihi dalam usul berkenaan berkata, penambahan kawasan Parlimen di Sarawak itu selaras dengan hasrat membolehkan Sabah dan Sarawak mempunyai satu pertiga daripada keseluruhan jumlah kawasan Parlimen di Malaysia.

Menurut Julaihi, Sarawak harus dipertimbangkan sekurang-kurangnya 12 kawasan Parlimen baharu dengan bahagian Betong sahaja perlu ada tiga kawasan.

Sarawak ketika ini mempunyai 31 kerusi Parlimen dan pembentukan kawasan baharu itu perlu dalam memastikan pengagihan satu pertiga kerusi Parlimen kepada Sabah dan Sarawak agar Semenanjung tidak dapat meminda Perlembagaan yang mungkin melenyapkan atau menghilangkan hak dua wilayah berkenaan seperti termaktub dalam MA63.


Pertandingan drama Bahasa Melayu pupuk nilai ABC dalam kalangan pelajar

SMK Rancha – Rancha bakal membawa cabaran Labuan ke peringkat Kebangsaan pada 19 September 2023.

LABUAN: Pertandingan Drama Bahasa Melayu anjuran Jabatan Pendidikan Labuan mampu memupuk nilai Anak Baik Lagi Cerdik (ABC) dalam kalangan pelajar sekolah.

Menurut Penolong Pengarah Sektor Pembangunan Murid, Jabatan Pendidikan Labuan, Nasrun Ramlee pertandingan itu memberi impak positif terhadap penerapan nilai Baik lagi cerdik dalam kalangan pelajar seiring dengan konsep Kementerian Pendidikan Malaysia yang ingin melahirkan Murid yang baik lagi cerdik atau ringkasnya ABC.

“Antara tujuan pertandingan ini diadakan adalah untuk mencungkil bakat para pelajar dalam kemahiran berkomunikasi dan kemahiran sosial  serta kebolehan berbahasa yang lebih baik selain menyemai semangat kerjasama dan perpaduan dalam menjayakan sesebuah pementasan.

“Pertandingan kali ini dibuat secara bersemuka setelah kali terakhir pertandingan diadakan pada tahun 2018, kemudian ditiadakan selama dua tahun akibat pendemik, dan pada tahun lepas pertandingan seumpama ini diadakan melaui rakaman video sahaja,”katanya semasa merasmikan Majlis Penutupan pertandingan itu baru-baru ini di Sekolah Menengah Kebangsaan (SMK) Rancha-Rancha.

Sementara itu, Pengerusi Tekniknal Drama dan Teater Pertandingan tersebut, Jasmini Daud berkata, penganjuran pertandingan pada tahun ini mewajibkan setiap sekolah membawa drama yang dicipta atau ditulis oleh peserta sendiri.

“Ini bermakna setiap drama yang dipertandingkan perlulah asli dan tidak mengambil daripada mana-mana drama yang telah ditulis atau diterbitkan di mana-mana buku, ini merupakan perubahan konsep pertandingan yang baharu di mana setiap pasukan bertanding tidak lagi berasaskan kepada teks ‘Komponen Sastera’ (KOMSAS) seperti pertandingan sebelum ini,”jelasnya semasa ditemui media.

Pertandingan yang disertai lapan buah sekolah itu dimenangi SMK Rancha – Rancha yang menampilkan drama berbentuk Sejarah bertajuk “ Jiwa Anak Rimba Antanom Pahlawan Murut” selain membawa pulang tiga anugerah iaitu Anugerah Pelakon Pembantu Lelaki Terbaik yang dilakonkan oleh Muhammad Saad Rosdi,  Anugerah Sinografi Terbaik serta Anugerah Pengarahan Terbaik.

Tempat kedua dimenangi oleh SMK Pantai yang membawa drama bertajuk “Pantai Kenangan” dengan membawa pulang Anugerah Pelakon Perempuan Terbaik manakala tempat ketiga dimenangi SM ST. Anthony dengan tajuk drama “Salahkan Takdir”, selain mendapat Anugerah Pelakon Lelaki Terbaik, Pelakon Pembantu Perempuan Terbaik dan Skrip Terbaik.

Tempat ke empat dan ke lima masing-masing dimenangi oleh SMK Labuan dan SM Sains Labuan. SMK Rancha – Rancha akan mewakili Labuan ke Pertandingan Drama Peringkat Kebangsaan yang bertempat di Pahang pada 19 hingga 22 september ini.


Usahawan perlu tingkat kemahiran pengurusan perniagaan

Redonah bergambar bersama para peserta kursus.

KOTA MARUDU: Golongan usahawan diminta meningkatkan kemahiran dalam pengurusan perniagaan jika berhasrat untuk kekal berdaya saing serta menjamin masa depan.

Setiausaha Politik kepada Ketua Menteri, Datuk Redonah Bahanda berkata, dunia perniagaan penuh dengan cabaran, khususnya perubahan dunia yang begitu pantas berkembang.

Katanya, usahawan bukan sahaja perlu berdaya tahan dan berani bersaing, malah bersedia menghadapi pelbagai masalah dan persekitaran ekonomi yang lembab dan tidak stabil.

“Golongan usahawan perlu mempersiapkan jati diri untuk kekal bertahan dalam dunia perniagaan. Mereka perlu meningkatkan kemahiran dalam pengurusan perniagaan.

“Ia berkait dengan ilmu pengetahuan dalam perniagaan seperti perhubungan kerjasama, pemasaran, promosi, isu semasa ekonomi dan input tambahan berkaitan produk atau perkhidmatan yang kita usahakan dalam perniagaan kita,” katanya ketika berucap merasmikan penutup Program Keusahawanan Wanita dan Belia di Dewan Komuniti Kota Marudu di sini.

Turut hadir ialah Timbalan Pengerusi Perbadanan Pinjaman Sabah, Datuk Surinam Haji Sadikun dan 200 peserta program.

Program anjuran Pertubuhan Ibu Tunggal Kota Marudu dengan kerjasama Perbadanan Pinjaman Sabah itu dihadiri oleh 200 peserta.

Redonah berkata, para usahawan perlu sentiasa mempertingkat dan menambah baik segala kemahiran yang ada supaya sentiasa dapat mengikut arus perkembangan semasa.

“Kita perlu sentiasa dalam ‘versi’ terkini dan tidak ketinggalan daripada orang lain. Untuk tujuan ini, kita perlu menimba ilmu, belajar, berkawan, tambah pengetahuan dengan membaca, membuat kajian dan penelitian berkaitan perniagaan yang kita usahakan.

“Sebagai usahawan, semua antara kita  mesti bijak dalam memanfaatkan teknologi terkini. Melalui teknologi, kita meluaskan rangkaian perniagaan, kita tambah kekuatan dan rangkaian ekonomi kewangan kita, dan kita perkukuh nilai serta asas keusahawanan, kerana kita perlu ada target masing-masing, yang kita perlu capai,” ujar beliau.

Kata Redonah, Kerajaan melalui Perbadanan Pinjaman Sabah telah banyak mewujudkan dan melaksanakan program, aktiviti-aktiviti yang bertujuan membantu usahawan untuk lebih berjaya dan berdaya saing.

Walaupun begitu, katanya, Kerajaan percaya bahawa masih terdapat ruang, dan kelemahan yang perlu diperbaiki dalam meningkatkan pencapaian usahawan.

“Inisiatif mengadakan kursus keusahawan adalah satu sumbangan yang sangat relevan kepada para usahawan tempatan, dalam mendapatkan pendedahan mengenai bidang keusahawanan dan berkongsi pengetahuan.

“Pembangunan usahawan merupakan satu agenda nasional yang perlu dihayati, dan dijayakan oleh rakyat terutamanya di kalangan usahawan itu sendiri. Semuanya bergantung kepada usahawan untuk berubah dan memantapkan ilmu dan kemahiran berniaga,” katanya.

Beliau berkata, Kerajaan tidak sekadar menumpukan kepada inisiatif melahirkan usahawan semata-mata, tetapi juga perlu memberikan perhatian kepada usaha membentuk usahawan-usahawan yang memiliki daya tahan dan daya saing yang tinggi.


Jepun tumpaskan Samoa, England ke suku akhir

Pemain Jepun memberi penghormatan kepada penonton selepas mengalahkan Samoa di Toulouse.

TOULOUSE, Perancis: Jepun terselamat daripada kebangkitan yang cuba dilakukan Samoa untuk menang 28-22 awal pagi tadi, sekali gus membantu England mara ke suku akhir.

Kemenangan skuad Brave Blossoms itu menghidupkan peluang mereka sendiri untuk mengiringi England ke peringkat lapan terbaik.

Brave Blossoms

Menurut Utusan Malaysia, Jepun yang melayakkan diri ke suku akhir buat kali pertama ketika menjadi tuan rumah, empat tahun lalu akan berdepan Argentina dalam aksi terakhir Kumpulan D pada 8 Oktober ini.

Hanya salah satu daripada mereka akan mengiringi England, yang sudah pun mengesahkan kedudukan selaku juara kumpulan.

Jepun menumpaskan Samoa menerusi trydaripada Pieter Labuschagne, Michael Leitch dan Kazuki Himeno, selain sepakan mantap Rikiya Matsuda.

Samoa yang gagal bangkit di saat akhir perlu mengalahkan England dalam aksi terakhir pada 7 Oktober, namun kekalahan mereka kepada Jepun bermakna kedudukan England di tangga teratas Kumpulan D tidak boleh digugat.

“Ia ibarat peringkat kalah mati buat Jepun, dan kami perlu cuba menewaskan pasukan Argentina yang hebat minggu depan,” kata pertahanan Jepun, Lomano Lemeki.


Lelaki maut ditembak 3 lelaki di kedai aksesori telekomunikasi

SUBANG JAYA: Seorang lelaki maut ditembak tiga lelaki tidak dikenali di sebuah kedai aksesori telekomunikasi di Jalan PJS 11/28, Bandar Sunway, di sini kelmarin.

Dalam kejadian kira-kira pukul 1.35 petang itu, mangsa berusia 32 tahun dan mempunyai rekod jenayah samun serta curi disahkan meninggal dunia sebaik sahaja tiba di Hospital Serdang.

Menurut Utusan Malaysia, Ketua Polis Daerah Subang Jaya, Asisten Komisioner Wan Azlan Wan Mamat berkata, siasatan awal mendapati, mangsa didatangi tiga lelaki yang memasuki ke dalam premis berkenaan.

Kata beliau, dua daripada tiga suspek melepaskan tembakan ke arah mangsa.

“Tembakan itu mengakibatkan mangsa terlantar dalam keadaan berdarah,” katanya dalam satu kenyataan di sini kelmarin.

Wan Azlan berkata, pasukan forensik hadir ke tempat kejadian dan menemukan dua kelongsong peluru, (serpihan peluru dan anak peluru, masing-masing satu).

“Selain itu, dua swab darah dan sepasang selipar ditemukan di tempat kejadian.

“Siasatan dijalankan di bawah Seksyen 302 Kanun Keseksaan atas kesalahan bunuh,” jelasnya.


Peranan JaPen relevan, signifikan – Hadzlan

Jainisah (tiga dari kiri, depan) merakamkan gambar kenangan bersama Hadzlan (tiga dari kanan), Rosli (dua dari kiri, depan) dan Najib (kiri, depan) serta warga JaPen Sabah.

PAPAR: Meskipun teknologi komunikasi semakin pesat, namun peranan Jabatan Penerangan Malaysia (JaPen) masih relevan dan signifikan.

Pegawai Daerah, Hadzlan Jablee berkata JaPen menerusi Pejabat Penerangan Daerah (PPD) Papar memainkan peranan penting dalam menyebarkan maklumat kerajaan kepada masyarakat di daerah ini.

“Walaupun hari ini kita mempunyai banyak teknologi komunikasi, namun dalam konteks Negeri Sabah yang belum diliputi jaringan jalur lebar sepenuhnya pada saya, peranan JaPen sangat signifikan.

“Peranan ini dapat dilihat terutama sekali semasa Daerah Papar dilanda penularan Covid-19 yang mana ketika itu negara melaksanakan Perintah Kawalan Pergerakan (PKP) bagi mengawal jangkitan.

“Pada waktu itulah kita melihat kelibat Unit Bergerak JaPen yang keluar masuk kampung menyampaikan maklumat terkini daripada Pusat Kawalan Operasi Bencana (PKOB) Covid-19 termasuk menghebahkan SOP secara terus kepada penduduk di kawasan-kawasan yang dikenakan Perintah Kawalan Pergerakan Diperketatkan (PKPD),” jelasnya di sini, pada Rabu.

Hadzlan yang ditemui media pada Majlis Makan Tengah Hari Bersama Pengarah Penerangan Sabah, Jainisah Mohd Noor, turut merakamkan penghargaan dan terima kasih serta berharap kerjasama padu itu dapat diteruskan.

“Sepanjang saya bertugas di Daerah Papar, saya amat berterima kasih kepada Jabatan Penerangan Papar kerana sentiasa membantu Kerajaan Negeri dalam operasi atau kerja-kerja luar pejabat terutama penganjuran majlis-majlis kerajaan yang diadakan di daerah ini.

“Saya juga berharap kerjasama seperti ini dapat diteruskan pada masa akan datang,” ujar beliau.

Turut hadir, Setiausaha Sulit Menteri di Jabatan Perdana Menteri (Hal Ehwal Sabah, Sarawak dan Tugas-Tugas Khas), Rosli Ibrahim.

Terdahulu, Jainisah mengadakan lawatan kerja ke PPD Papar diikuti PPD Penampang bagi meninjau secara dekat permasalahan yang dihadapi anggota di kedua-dua daerah tersebut.

Mengiringi beliau dalam lawatan berkenaan ialah Ketua Penolong Pengarah (KPP) Perkhidmatan Komunikasi dan Pembangunan Masyarakat, Azman Sipan, KPP Khidmat Pengurusan dan Kewangan, Nur Diyana Ujit, Pegawai Penerangan Daerah Papar, Mohd Najib Juanis, Pegawai Penerangan Daerah Putatan, Nordin Seman serta para pegawai kanan.


Tiada lambang parti pada bantuan kerajaan, teguran Perdana Menteri tepat

Anthony Loke Siew Fook menyerahkan cek peruntukan kepada Ramadhawati (dua dari kanan) dan Razal (tiga dari kiri) pada majlis ringkas di SMK Dato’ Sheikh Ahmad, Seremban hari ini.

SEREMBAN: Teguran Perdana Menteri, Datuk Seri Anwar Ibrahim supaya penyaluran bantuan kerajaan kepada rakyat tidak boleh disalurkan atas nama dan lambang parti politik adalah tepat perlu diterima semua pihak.

Menurut Utusan Malaysia, Setiausaha Agung DAP, Anthony Loke Siew Fook berkata, teguran Perdana Menteri itu kepada semua pihak termasuk ahli Parlimen dan semua menteri tidak kira apa juga parti yang diwakili.

“Teguran Perdana Menteri semalam memang tepat sekali, semua pihak harus patuhi, semua pihak, sesiapa pun apabila Perdana Menteri tegur, teguran itu kepada semua parti, ahli Parlimen dan semua menteri tidak kira parti,” katanya.

Beliau yang juga Ahli Parlimen Seremban berkata demikian kepada pemberita selepas menyerahkan cek peruntukan Projek Mesra Rakyat (PMR) kepada pihak Persatuan Ibu Bapa dan Guru (PIBG) Sekolah Menengah Kebangsaan (SMK) Dato’ Sheikh Ahmad di sini hari ini.

Yang hadir sama, Pengetua SMK Dato’ Sheikh Ahmad, Datin Ramadhawati Wahab dan Yang Dipertua PIBG sekolah tersebut, Razal Mansor.

Perdana Menteri ketika di Johor Bahru semalam menegaskan, penyaluran bantuan kerajaan kepada rakyat tidak boleh disalurkan atas nama dan lambang parti politik sebaliknya perlu disalurkan atas nama kerajaan.

Dalam pada itu, Anthony Loke berkata, beliau sememangnya sebelum ini telah mengamalkan supaya setiap penyaluran peruntukan kerajaan yang diserahkan hanyalah menggunakan jata negara pada setiap replika cek.

“Sejak dulu pun apabila saya datang, replika cek (diserahkan) memang hanya fokus jata negara sebab ini peruntukan kerajaan, memang teguran Perdana Menteri itu tepat, ini merupakan peruntukan kerajaan, bukannya wang daripada individu atau parti, peruntukan kerajaan kita mesti salurkan mengikut peruntukan kerajaan, hanya ada satu lambang jata negara,” tambahnya.

Sementara itu, menurut beliau, penyerahan peruntukan PMR berjumlah RM 324,668 kepada SMK Dato’ Sheikh Ahmad itu adalah bagi menampung dana pembinaan sebuah dewan terbuka berbumbung untuk kegunaan warga sekolah tersebut.

“Saya sebelum ini telah mengumumkan untuk meluluskan permohonan pihak sekolah dengan menggunakan dana daripada PMR di bawah Parlimen Seremban di mana setiap kawasan Parlimen, Ahli Parlimen kerajaan, kami ada dana peruntukan PMR yang boleh disalurkan untuk kegunaan dalam kawasan terutamanya sekolah dan sebagainya.

“Ini merupakan peruntukan pusat khidmat jadi pusat khidmat ini bukan atas nama saya ia Pusat Khidmat Ahli Parlimen Seremban, ia satu institusi, bukan selama-lamanya saya duduk di kerusi Ahli Parlimen Seremban, pada  masa depan mungkin orang lain, (peruntukan) ini atas kapasiti saya sebagai Ahli Parlimen Seremban, peruntukan kerajaan jadi kita pakai jata negara,” katanya.


Terdapat peningkatan kestabilan tekanan air di kawasan-kawasan KK – Shahelmey

Shahelmey (kanan) berbincang dengan Yong pada sidang DUN Sabah di sini hari ini.

KOTA KINABALU: Terdapat peningkatan terhadap kestabilan tekanan air di kawasan- kawasan Kota Kinabalu dan ia telah menjadikan agihan bekalan air agak terkawal berbanding bulan-bulan sebelumnya, kata Menteri Kerja Raya, Datuk Ir. Shahelmey Yahya.

Beliau berkata, walaupun peruntukan menjadi isu buat seketika, tetapi sebenarnya Jabatan Air Negeri Sabah telah memulakan ataupun membentuk satu jawatankuasa khas untuk program pemulihan dan penstabilan tekanan air khusunya di kawasan Kota Kinabalu meliputi Tuaran, KK dan juga Putatan.

“Daripada kerja-kerja yang telah dilakukan (pemulihan) pada bulan Jun 2023 sehingga kini, kita dapat melihat adanya peningkatan terhadap kestabilan tekanan air di kawasan- kawasan Kota Kinabalu dan ia telah menjadikan agihan bekalan air agak terkawal berbanding bulan-bulan sebelumnya.

“Dengan ada kelulusan daripada Kabinet Negeri Sabah, kita akan memulakan kerja-kerja panggilan tender dan sebagainya untuk lapan aktiviti yang telah dikenal pasti itu.

“Kita berharap hasilnya nanti agihan bekalan air di kawasan Kota Kinabalu dan beberapa tempat yang lain akan menjadi stabil,” katanya ketika menjawab pertanyaan tambahan daripada ADUN Dilantik, Datuk Seri Yong Teck Lee pada sidang Dewan Undangan Negeri (DUN) Sabah di sini hari ini.

Yong bertanya apakah perkembangan peruntukan pembangunan khas bagi isu bekalan air di Sabah yang telah diumumkan oleh Perdana Menteri dan adakah sudah diterima serta sejauh manakah pelaksanaannya.

Selain itu, beliau juga bertanya bolehkah Menteri mengesyorkan pelaksanaannya dipercepatkan dan bilakah pelaksanaannya?

Shahelmey berkata, penyaluran peruntukan daripada Kerajaan Persekutuan belum lagi dibuat.

“Namun demikian Kerajaan Negeri Sabah telah bersetuju untuk memastikan Jabatan Air dapat memulakan program-program yang telah dirancang. Ini bukan isu teknikal, hanya isu pemerolehan kewangan. Selepas mendapat keputusan daripada Kabinet Negeri Sabah, Jabatan Air bersedia untuk melaksanakan lapan inisiatif yang telah dipersetujui dengan jawatankuasa teknikal di peringkat Persekutuan,” jelasnya.

Terdahulu, Shahelmey berkata, Kerajaan Negeri telah membentangkan Taklimat Isu dan Cabaran Pengurusan Bekalan Air Terawat Negeri Sabah kepada YAB Perdana Menteri Malaysia pada 1 Jun 2023 di Putrajaya.

Menurutnya, Kerajaan Negeri Sabah telah membentangkan 20 projek cadangan penyelesaian jangka pendek terpilih dengan anggaran jumlah keseluruhan kos RM300.25 juta.

“Susulan daripada itu, Mesyuarat Jawatankuasa Teknikal Pasukan Petugas Khas Isu Bekalan Air Sabah Bil 1/2023 telah diadakan pada 13 Jun 2023 telah memperakukan lapan projek dengan jumlah kos RM185 juta daripada 20 projek yang telah dipohon.

“Baki 12 projek tidak diperakukan oleh Jawatankuasa Teknikal kerana ianya melibatkan operasi dan penyenggaraan berdasarkan kriteria yang ditetapkan di bawah Garis Panduan Penyediaan Rancangan Malaysia Ke-12 (RMK12) 2021-2025.

“Namun begitu, Jawatankuasa Teknikal mengambil maklum hasrat Kerajaan Negeri Sabah untuk memohon pertimbangan Pasukan Petugas Khas untuk meluluskan kesemua 20 projek jangka pendek, kerana kesemua projek tersebut adalah saling berkait dan akan menyelesaikan isu air dalam jangka masa pendek Sabah secara menyeluruh,” jelasnya.

Seterusnya, pada 21 Jun 2023 satu Mesyuarat Pasukan Petugas Khas Isu Bekalan Air Kelantan dan Sabah Bil.1/2023 telah diadakan di Kementerian Ekonomi Persekutuan bagi membincangkan hala tuju dan kaedah pembiayaan dan pelaksanaan projek-projek yang telah disyorkan oleh Kerajaan Negeri Sabah.

“Perkembangan pada masa ini, peruntukan daripada Kerajaan Persekutuan belum disalurkan.

“Oleh itu, Mesyuarat Jemaah Menteri Negeri pada 26 Julai 2023 telah bersetuju supaya peruntukan kewangan dari Kerajaan Negeri digunakan terlebih dahulu bagi pelaksanaan keutamaan pembangunan khas ini.

“Di samping itu juga, pihak Jabatan Air Negeri Sabah telah memulakan kertas kerja penyediaan pra-pelaksanaan projek sebagai persediaan untuk pelaksanaan projek sejurus kelulusan peruntukan disalurkan,” katanya.


Anwar – Elon Musk bincang pelaburan perkhidmatan satelit

Anwar Ibrahim mengadakan pertemuan melalui persidangan video bersama Elon Musk di Putrajaya. – Gambar Ihsan Pejabat Perdana Menteri

PUTRAJAYA: Datuk Seri Anwar Ibrahim mengadakan pertemuan melalui persidangan video bersama dengan Pengasas dan Ketua Pegawai Eksekutif (CEO) SpaceX, Elon Musk.

Menurut Utusan Malaysia, Perdana Menteri mengalu-alukan minat dan keputusan pelaburan syarikat di Malaysia dan juga kesediaan Elon Musk yang juga CEO Tesla Inc. untuk datang ke negara ini.

Pada sesi itu, beliau mengucap tahniah dan dokongan kerajaan atas pembukaan Ibu Pejabat, Pusat Servis dan Pusat Pengalaman jenama kenderaan elektrik Tesla milik Elon di Selangor pada tahun ini.

“Malaysia akan terus memperkasakan komitmen dalam soal pelepasan karbon sifar bersih atau ‘net-zero emissions’ seawal-awalnya pada tahun 2050.

“Malaysia mempunyai pelan dan ekosistem komprehensif, serta sumber yang berdaya saing dalam menyokong industri tenaga bersih termasuk mobiliti elektrik,” katanya dalam kenyataan kelmarin

Menteri Pelaburan, Perdagangan dan Industri, Datuk Seri Tengku Zafrul Tengku Abdul Aziz dan Menteri Komunikasi dan Digital, Fahmi Fadzil turut menyertai persidangan video itu selama kira-kira 25 minit yang berlangsung pada pukul 9.30 pagi tadi di Pejabat Perdana Menteri, di sini.

Anwar yang juga Menteri Kewangan berkata, beliau turut berbincang berkenaan penyertaan syarikat SpaceX dalam perkhidmatan satelit Starlink yang dapat menyumbang kepada capaian internet yang lebih laju dan meluas.

Ini terutamanya di kawasan pedalaman, yang hanya memerlukan infrastruktur fizikal dan tanah yang minima bagi meningkatkan rangkaian internet global.

Beliau menjelaskan, inisiatif ini akan meningkatkan keupayaan dan kesejahteraan rakyat, terutamanya dari aspek pendidikan dan potensi teknologi pertanian serta penjanaan pendapatan.


Mak nyah tembak tiga pelajar, tiga kakitangan sekolah swasta di Nashville

Para pelajar dibawa keluar dari kawasan sekolah selepas berlaku tembakan terancang di The Covenant School, Nashville

NASHVILLE: Seorang bekas pelajar yang bersenjata lengkap menembak tiga kanak-kanak dan tiga kakitangan sekolah dalam serangan yang dirancang dengan teliti di sebuah sekolah rendah swasta di Nashville hari ini.

Menurut Utusan Malaysia, Ketua Polis Negara, John Drake menamakan suspek sebagai Audrey Hale, 28, yang kemudiannya disifatkan oleh pegawai itu sebagai seorang transgender.

Menurut Drake, Hale dikatakan mempunyai manifesto perancangan, peta sekolah yang memperincikan pengawasan dan pintu keluar masuk serta bersedia untuk konfrontasi dengan penguatkuasaan undang-undang.

Dalam temu bual dengan NBC News, beliau berkata, suspek berkemungkinan merancang serangan yang lebih luas kerana manifesto menunjukkan bahawa akan berlaku tembakan di beberapa lokasi dan sekolah itu adalah salah satu daripadanya.

Katanya, berbekalkan sekurang-kurangnya dua senapang serbu dan pistol, Hale memasuki The Covenant School, sebuah akademi Kristian dari pintu masuk sebelah dan didakwa menembak melalui pintu iaitu melepaskan beberapa das tembakan.

Polis mengenal pasti enam mangsa seorang daripada tiga kanak-kanak itu berusia lapan tahun dan dua lagi berumur sembilan manakala orang dewasa yang terbunuh berusia 60 hingga 61 tahun.

Salah seorang mangsa adalah ketua sekolah berkenaan, Katherine Koonce.

Terdapat beberapa kekeliruan awal tentang identiti jantina penembak. Walaupun polis merujuk suspek sebagai gadis, profil LinkedIn suspek mencadangkan Hale dikenal pasti sebagai seorang lelaki.

Polis berkata, pegawai berada di tempat kejadian dalam masa kira-kira 15 minit selepas menerima panggilan kecemasan pertama sekitar 10 pagi (waktu tempatan), berlaku berbalas tembakan sebelum suspek ditembak mati.

Presiden Amerika Syarikat, Joe Biden menyifatkan kes tembakan terbaharu itu sebagai satu kesakitan dan berkata keganasan senjata api benar-benar merobek jiwa negara ini.

Beliau turut menggesa Kongres meluluskan larangan ke atas senjata serangan yang sering digunakan dalam tembakan besar-besaran.


金德昌集團表現亮眼 擢升至隆股票交易所主板

吉隆坡24日訊｜成功於2015在吉隆坡股票交易所第2板創業板掛牌的沙巴州百年老字號金德昌集團，憑著耀眼的業績表現，獲得吉隆坡股票交易所的批准，魚躍龍門，擢升至吉隆坡股票交易所的主板。

金德昌集團於2015年成功掛牌時，其截至2016年6月30日的年度財政報告中，業績及淨盈利分別為3億4120萬令吉及200萬令吉；在短短的6年裡，該集團截至2022年的年度財政報告中，業績及淨盈利分別暴升至7億580萬令吉及2210萬令吉，分別躍升了207%及1105%，取得令人驚喜的成長。

與2016財政年度報告對比，金德昌在2022年度財政中實現了123%的流動比率和48%的資產負債率改善。有了這些，KTC通過呈現68%的淨運營現金流和178%的淨資產，成功改善了現金流

金德昌更實現了將其貿易應收賬款和存貨周轉天數分別提高266%和173%。

金德昌集團執行董事拿督劉威澤表示對該集團獲得吉隆坡股票交易所的批准，握升至主板而感到無比的欣慰，並表示感謝當局的批准，讓金德昌集團躍升至主板。

他說，隨著環球經濟隨著新冠肺炎疫情的消退而邁進，相信金德昌集團獲握升至主板是符合了大趨勢的發展，並將會在主板展開更光明的旅途。

「金德昌集團獲擢升至主板，勢必將提升金德昌集團的聲望與企業實力，贏得投資家更高度的信賴。」

金德昌集團乃是由已故拿督劉養正所創辦，從1967年起在沙巴以一家獨資的雜貨店經營起家，其兒子拿督劉國城較後亦加入金德昌，輔佐父親經營金德昌的業務，並於1973年正式接手出任董事經理之職，為該集團廣泛的擴展了業務。

而拿督劉國城今天更獲得其長公子拿督劉威澤的輔助，父子同心掌航金德昌集團，更成功於2016年帶領金德昌集團在吉隆坡股票交易所掛牌上市；憑著該集團標青的業績表現，金德昌集團今獲吉隆坡股票交易所的批准，擢升至主板，使到該集團倍受注目。

該集團的業務廣泛多元化，包括了消費品分銷業務，涉及第三方品牌產品及其自有品牌產品的分銷。在其第三方品牌組合中，集團涵蓋食品和飲料、個人護理、家居、嬰兒護理、非處方藥和保健品等。

就自有品牌產品而言，該集團涵蓋包括冷凍食品在內的餐飲產品。

該集團在東馬的沙巴、納閩和砂拉越以及汶萊分銷各大品牌的消費品。該集團還以「Creamos」和「Gardenia」品牌從事烘焙產品的製造、分銷、銷售和營銷，分別於2014年2月和2020年4月在沙巴的多個地區開始運營。


Monitor students’ activities to prevent recurrence of thinner poisoning incident

Joniston presenting the mock cheque of the RM100,000 contribution to Alben (4th left) and Teo (3rd left).

TUARAN: Schools and Parent-Teacher Associations (PTAs) here have been urged to heighten their vigilance over students’ activities following the thinner poisoning incident in SMK Pinggan-Pinggan, Pitas.

Kiulu Assemblyman Datuk Joniston Bangkuai said they must maintain close supervision, both within school premises and beyond, to prevent recurrence of such an incident in the future.

“What happened in Pitas must serve as an unequivocal lesson to us all. Parents and teachers must forge stronger bonds and proactively monitor children’s activities and movements,” he stressed.

Joniston, who is also State Assistant of Tourism, Culture and Environment Minister, was speaking at the SM Advent Tamparuli PTA general meeting here today. The school Principal Alben Rotop and PTA Chairman George Teo were also present.

Last week, 20 students from SMK Pinggan-Pinggan in Pitas were rushed to the hospital after consuming mixed carbonated drinks laced with a harmful thinner liquid.

These students, aged between 13 and 17, reported feelings of extreme discomfort, including muscle cramps, breathing difficulties and various other alarming symptoms.

Sabah Education Department Director Raisin Saidin had expressed the department’s deep concern, acknowledging the gravity of the incident.

“We must remain ever-vigilant and maintain open lines of communication with our children, imparting upon them the risks associated with substance abuse and other detrimental activities.

“Through collective effort, we can foster a safer environment for our students, shielding them from potential harm,” said Joniston.

During the event, Joniston, who is SM Advent Tamparuli alumnus, presented a RM100,000 allocation from the State Government to the school, which was jointly received by Alben and George.

The allocation is from the State Government intended to assist students in need. The school has more than 300 students from all over the state and many of them come from the rural.

In addition, Joniston also presented certificates of excellence and financial incentives to students who attained outstanding results in the SPM examinations.


Kanak-kanak 11 tahun maut akibat strok haba

Basikal yang ditunggang mangsa semasa menyambut Hari Raya Aidilfitri di Kampung Perupok, Bachok Kelantan

BACHOK: Seorang kanak-kanak lelaki berusia 11 maut selepas terkena serangan strok haba dalam kejadian di Kampung Perupok, di sini pada Selasa.

Mangsa, Muhamad Syamil Aqil menghembuskan nafas terakhirnya pada pukul 9.27 pagi ketika sedang mendapatkan rawatan di sebuah klinik.

Menurut Utusan Malaysia, ibu mangsa yang mahu dikenali sebagai Wanie berkata, anak sulung daripada tiga beradik itu meninggal dunia akibat strok haba dan dehidrasi hasil laporan bedah siasat.

Menurutnya, laporan bedah siasat itu mendedahkan buah pinggang dan jantung anaknya sudah hangus selepas terkena serangan itu.

“Di dalamnya sudah kosong, air dan darah dalam badan sudah kering. Sebelum kejadian, anak aktif berbasikal pada Hari Raya Aidilfitri pertama dan kedua.

“Bagaimanapun, pada hari raya ketiga, dia mengalami demam biasa dan cirit birit. Sepanjang tempoh itu saya memantau rapi suhu badan anak setiap satu jam,” katanya semasa ditemui pemberita di rumahnya di sini kelmarin.

Wanie memberitahu, sepanjang tempoh pemantauan itu suhu badan anaknya 37 hingga 38 darjah dan tidak berada dalam keadaan terlalu tinggi.

Katanya, selepas subuh pada hari raya keempat tubuh Muhamad Syamil Aqil dilihat berada dalam keadaan lemah.

“Susulan itu, saya dan suami terus membawanya ke klinik untuk mendapatkan rawatan lanjut. Secara tiba-tiba anak saya mengalami kekejangan.

“Muhamad Syamil menghembuskan nafas terakhir di klinik, jenazahnya dibawa ke Hospital Raja Perempuan Zainab II (HRPZII) untuk bedah siasat. Jenazah anak saya selamat disemadikan di Tanah Perkuburan Islam Kampung Sungai, selepas Isyak,” ujarnya.


Arsenal kukuhkan kedudukan pendahulu biarpun seri

Pemain tengah Newcastle United, Sean Longstaff (tengah) bersaing dengan Granit Xhaka (kanan) dari Arsenal dalam aksi Liga Perdana Inggeris.

LONDON: Arsenal melebarkan kedudukan pendahulu Liga Perdana Inggeris kepada lapan mata walaupun mengharungi malam yang mengecewakan apabila diikat 0-0 oleh Newcastle United di Stadium Emirates.

Menurut Utusan Malaysia, Gunners bermula baik tetapi bergelut untuk menukar penguasaan menjadi jaringan untuk menguji penjaga gol lawan, Nick Pope.

Gunners

Newcastle tampil lebih baik pada separuh masa kedua dan hampir berada di depan apabila tandukan Joelinton sedikit tersasar.

Sekali lagi Arsenal menguasai  sebahagian besar permainan tetapi pelawat terus menggagalkan usaha anak-anak buah Mikel Arteta .

Pengadil, Andy Madley tidak banyak membantu kelancaran permainan apabila mengeluarkan sembilan kad kuning, menyebabkan kedua-dua pasukan sangat kecewa.

Gabriel Martinelli dan Eddie Nketiah hampir hampir memberi gol kemenangan Arsenal di hujung permainan, malangnya dikecewakan oleh pertahanan lawan.

Keputusan itu bermakna Manchester City yang berada di tangga kedua boleh merapatkan jurang mata di belakang Arsenal kepada lima jika menang di Chelsea pagi nanti.

Newcastle kekal di tempat ketiga dan ketinggalan sembilan mata di belakang Arsenal setelah bermain lebih satu perlawanan.

Kedua-dua pasukan kini akan beralih perhatian kepada pusingan ketiga Piala FA ketika Newcastle bertandang ke Sheffield Wednesday pada Sabtu, manakala Arsenal melawat Oxford pada malam Isnin.


Tidak perlu darurat, hujan dijangka berkurangan – PM

Anwar Ibrahim menyantuni mangsa banjir ketika melawat PPS SJKC Kampung Tengah, Segamat.

SEGAMAT: Kerajaan tidak perlu mengisytiharkan darurat ekoran situasi bencana banjir luar biasa, khususnya yang melanda Johor ketika ini.

Menurut Utusan Malaysia, Perdana Menteri, Datuk Seri Anwar Ibrahim berkata, lagipun hujan dijangka berkurangan dalam tempoh beberapa hari akan datang.

“Keputusan kerajaan tidak isytihar darurat kerana hujan dijangka berkurangan dan di beberapa tempat sedikit surut. Di beberapa tempat yang mengalami banjir temenung pula, mungkin itu mengambil masa sedikit untuk surut.

“Namun tidak perlu darurat setakat ini dan keadaan banjir difahamkan mulai surut bermula hari ini,” katanya dalam sidang akhbar selepas melakukan tinjauan di pusat pemindahan sementara (PPS) Sekolah Jenis Kebangsaan Cina (SJKC) Kampung Tengah, di sini kelmarin.

Sebelum itu, beliau yang ditemani Menteri Besar Johor, Datuk Onn Hafiz Ghazi melawat PPS Sekolah Kebangsaan (SK) Gemereh.

Pada Jumaat lalu, Kabinet tidak membincangkan sebarang keperluan untuk mengisytiharkan darurat di Johor yang terjejas teruk akibat banjir.

Anwar yang juga Menteri Kewangan berkata, peruntukan daripada kerajaan diharap dapat meringankan beban mangsa banjir memandangkan banyak barang keperluan rumah rosak akibat bencana itu.

Beliau turut telah menghubungi syarikat berkaitan kerajaan (GLC) untuk membantu mangsa banjir di Johor

“Saya juga telah hubungi semua GLC penting kerajaan Persekutuan termasuk Tenaga Nasional Berhad (TNB) untuk selesaikan masalah elektrik dengan kadar segera.

“Selain itu Yayasan Sime Darby menyediakan kit kesihatan kepada 1,500 keluarga dan menyalurkan dana tambahan RM20 juta untuk mangsa banjir di negeri ini,” katanya.